hotchpotch/miracl-hf-unified huggingface dataset:
লিটা (কুস্তিগীর)
অ্যামি ক্রিশ্চিন ডুমাস (জন্ম এপ্রিল ১৪, ১৯৭৫) একজন আমেরিকান পেশাদার কুস্তিগীর এবং গায়ক যে তার রিং নেম লিটা নামে অধিক পরিচিত। তিনি বর্তমানে ডাব্লিউডাব্লিউইর সাথে বিশ্লেষক হিসেবে চুক্তিবদ্ধ হয়েছে। সে ২০০০ থেকে ২০০৬ সালে পর্যন্ত ডাব্লিউডাব্লিউই তে নিয়মিত কুস্তি করেছে, এরপর স্বল্প সময়ের জন্য উপস্থিত থাকত। তাকে ২০১৪ সালে ডাব্লিউডাব্লিউই হল অফ ফেম এ অন্তর্ভুক্ত করা হয়।
বিভিন্ন স্বাধীন প্রোমোশন এবং এক্সট্রিম চ্যাম্পিয়নশীপ রেসলিং (ইসিডব্লিউ) তে কাজ করার পর লিটা ১৯৯৯ সালে ডাব্লিউডাব্লিউএফ এর সাথে যুক্ত হয়। মূলত তার স্টোরিলাইন ছিল ইস্সা রিওস এর সাথে জুটি হয়ে। কিন্তু পরে সে ম্যাট এবং জেফ হার্ডির সাথে "টিম এক্সট্রিম" এর হয়ে বড় পুশ পায়। তার ক্যারিয়ারে সে চারবার ডাব্লিউডাব্লিউই নারী চ্যাম্পিয়নশীপ টাইটেলটি জিতেছে।
২০০৬ সালে কুস্তি থেকে অবসর নেয়ার পরে লিটা পাংক রক ব্যান্ড দ্য লুচাগরস গঠন করে। ব্যান্ডটি সেপ্টেম্বর ১১, ২০০৭ সালে তাদের নিজস্ব অ্যালবাম বের করে।
বাংলাদেশের আদমশুমারি ও গৃহগণনা-২০০১
আদমশুমারি ও গৃহগণনা-২০০১ বাংলাদেশে অনুষ্ঠিত ৪র্থ আদমশুমারি, যা ২০০১ সালের ২৩ থেকে ২৭ জানুয়ারি বাংলাদেশের সকল জেলা, উপজেলা, শহর ও গ্রামাঞ্চলে একযোগে পরিচালিত হয়। বাংলাদেশ পরিসংখ্যান ব্যুরো প্রতি ১০ বছর পর পর আদমশুমারি পরিচালনা করে থাকে। এর পূর্বে ১৯৯১ সালে আদমশুমারি পরিচালিত হয়েছিল। আদমশুমারির প্রকাশিত প্রতিবেদন অনুযায়ী ২০০১ সালে বাংলাদেশের মোট জনসংখ্যা ছিল ১৩০,৫২২,৫৯৮ জন, যার মধ্যে গগনাকৃত জনসংখ্যা হল ১২৪,৩৫৫,২৬৩ জন, অর্থাৎ মোট জনসংখ্যার ৪.৯৮% গণনার আওতায় আনা যায়নি যার মধ্যে ৪.৫৪% গ্রামাঞ্চলে, ৫.৮১% পৌর সভা এলাকায়, ৩.৭৩% অন্যান্য শহর এলাকায় ও ৭.৬৭% এসএমএ সমূহে যেগুলো ঢাকা, চট্টগ্রাম, রাজশাহী ও খুলনায়।
স্ট্যানলি স্কট
স্ট্যানলি উইঙ্কওয়ার্থ স্কট (; জন্ম: ২৪ মার্চ, ১৮৫৪ - মৃত্যু: ৮ ডিসেম্বর, ১৯৩৩) তৎকালীন ব্রিটিশ ভারতের মহারাষ্ট্রের বোম্বেতে জন্মগ্রহণকারী বিখ্যাত প্রথম-শ্রেণীর ক্রিকেট তারকা ছিলেন। ১৮৭৮ থেকে ১৮৯৩ সময়কালে প্রথম-শ্রেণীর ইংরেজ কাউন্টি ক্রিকেটে মিডলসেক্স দলের প্রতিনিধিত্ব করেছেন তিনি। দলে মূলতঃ ডানহাতি মাঝারিসারির ব্যাটসম্যান হিসেবে খেলতেন স্ট্যানলি স্কট। এছাড়াও, ডানহাতি ফাস্ট বোলার হিসেবেও তাঁর সুনাম ছিল।
১৮৭৮ সালে মিডলসেক্সের পক্ষে প্রথম-শ্রেণীর ইংরেজ কাউন্টি ক্রিকেট খেলতে থাকেন। এরপর থেকে নিয়মিতভাবে খেলেন তিনি। সমগ্র প্রথম-শ্রেণীর খেলোয়াড়ী জীবনে ১০৪টি খেলায় অংশগ্রহণের সুযোগ ঘটে স্ট্যানলি স্কটের। বেশ কয়েক মৌসুম ব্যাটিং গড়ে শীর্ষস্থানে ছিলেন। তবে, বর্তমান মানদণ্ডে তাঁর এ ক্রীড়াশৈলী মাঝারিমানেররূপে চিহ্নিত করা হয়।
১৮৯২ মৌসুমটি তাঁর স্বর্ণালী সময়রূপে বিবেচিত। ইনিংস প্রতি ৩৯ রান তুলে ১০১৫ রান তুলেছিলেন স্ট্যানলি স্কট। লর্ডসে গ্লুচেস্টারশায়ারের বিপক্ষে ২২৪ রান তুলেন। এ ধরনের সংগ্রহ তৎকালে বিশাল সংগ্রহরূপে বিবেচিত হতো। লর্ডস ও ওভালে জেন্টলম্যান বনাম প্লেয়ার্সের মধ্যকার উভয় খেলায় অংশ নেন ও বেশ ভালো করেন। ফলশ্রুতিতে উইজডেন কর্তৃপক্ষের বিবেচনায় ১৮৯৩ সালে অন্যতম বর্ষসেরা ক্রিকেটারের মর্যাদা লাভ করেন স্ট্যানলি স্কট।
১৮৯৩ মৌসুম শেষে প্রথম-শ্রেণীর ক্রিকেটকে বিদায় জানান স্ট্যানলি স্কট। ক্রিকেট খেলা থেকে অবসর নেয়ার পর স্টকব্রোকার হিসেবে কাজ করেন।
ক্রিকেটের পাশাপাশি ফুটবল খেলায়ও তিনি সিদ্ধহস্তের অধিকারী ছিলেন। ক্ল্যাপহাম রোভার্স এফসির পক্ষে ফুটবল খেলেছেন। ১৮৭৯ সালে এফএ কাপের চূড়ান্ত খেলায় ওল্ড এটোনিয়ান্সের কাছে ১-০ ব্যবধানে পরাজিত হয়েছিল তাঁর দল।
৮ ডিসেম্বর, ১৯৩৩ তারিখে ৭৯ বছর বয়সে কেন্টের বেকেনহামের স্ট্যানলি স্কটের দেহাবসান ঘটে।
গ্নু আইসক্যাট
গ্নু আইসক্যাট, পূর্বের গ্নু আইসউইজেল, গ্নু প্রকল্প কর্তৃক বিতরণকৃত মোজিলা ফায়ারফক্সের ফ্রি সফটওয়্যার পুনব্র‍্যান্ডিং। এটি গ্নু/লিনাক্স, অ্যানড্রয়েড,এবং ম্যাকওএসের সাথে সামঞ্জস্যপূর্ণ।
গ্নু প্রকল্প মূল ফায়ারিফক্স ব্রাউজারের সাথে উন্নয়ন সমান তালে রাখার চেষ্টা করে, একই সাথে তারা সমস্ত ট্রেডমার্ককৃত শিল্পকর্ম সরানোও নিশ্চিত করে। এটি বিশাল পরিমাণের ফ্রি সফটওয়্যার তালিকা নিয়ন্ত্রণ করে ও এমন কিছু নিরাপত্তা বৈশিষ্ট্য ধারণ করে যা মূল ফায়ারফক্স ব্রাউজারে নেই।
মোজিলা কর্পোরেশনের সাথে লাইসেন্সিং নিয়ে ঝামেলা থেকে মোজিলা আইসউইজেলের উৎপত্তি। আইসউইজেলকেই ভিত ধরে গ্নুজিলা টিম আইসক্যাটের সৃষ্টি করে। গ্নু আইসক্যাটের বাইনারি ও সোর্স দুটোই শুধুমাত্র গ্নু/লিনাক্সের জন্যে রয়েছে।
আইসক্যাট কিছু বাড়তি নিরাপত্তা বৈশিষ্ট্য ধারণ করে, যেমন- তৃতীয় পক্ষের কুকিতে পরিণত হওয়া তৃতীয় পক্ষের জিরো-ল্যাংথ চিত্র ফাইল ব্লক করা, যা ওয়েব বাগ নামে পরিচিত। একই সাথে গ্নু আইসক্যাট ইউআরএল ফেরতের জন্যেও সতর্কতা প্রদান করে। সংস্করণ 3.0.2-g1 এ, CAcert.orgকে বিশ্বস্ত রুট সার্টিফিকেটের তালিকায় যুক্ত করা হয়েছে।
গ্নু লিব্রেজেএস এক্সটেনশন ননফ্রি ননট্রিভিয়াল জাভাস্ক্রিপ্ট সনাক্ত ও ব্লক করে।
আইসক্যাটে codice_1 এ ভিন্ন ভিন্ন ডোমেইনের জন্যে ভিন্ন ভিন্ন ইউজার অ্যাজেন্ট স্ট্রিং সেট করার সুবিধাও রয়েছে। 
উদাহরণস্বরূপ, কাঙ্ক্ষিত ডিএনএস ডোমেইনের জন্যে নন-মোবাইল ইউজার স্ট্রিং সেট করলে অই নির্দিষ্ট সাইটে অ্যানড্রয়েড ওটার থেকে নন-মোবাইল সংস্করণে যাওয়া যাবে।
গ্নুজিলা মোজিলা পাবলিক লাইসেন্স/গ্নু জেনারেল পাবলিক লাইসেন্স/গ্নু লেসার জেনারেল পাবলিক লাইসেন্সের অধীনে পাওয়া যেতো, যা মোজিলা তাদের সোর্স কোড নিবন্ধনে ব্যবহার করতো। তবে আইসক্যাটের ডিফল্ট আইকনও একই ত্রি-লাইসেন্সের অধীনে নিবন্ধিত, যেটা মোজিলা থেকে তাদের তফাৎ করেছে।
পিংলা বিধানসভা কেন্দ্র
পিংলা (বিধানসভা কেন্দ্র) ভারতীয় রাজ্য পশ্চিমবঙ্গের পশ্চিম মেদিনীপুর জেলার একটি বিধানসভা কেন্দ্র।
ভারতের সীমানা পুনর্নির্ধারণ কমিশনের নির্দেশিকা অনুসারে, ২২৭ নং পিংলা বিধানসভা কেন্দ্রটি ধনেশ্বরপুর, গোবর্ধনপুর, জামনা, কার্কাই, ক্ষীরাই, কুসুমদা এবং পিনদুরুই গ্রাম পঞ্চায়েত গুলি পিংলা সমষ্টি উন্নয়ন ব্লক এবং খড়গপুর-২ সমষ্টি উন্নয়ন ব্লক এর অন্তর্গত।
পিংলা বিধানসভা কেন্দ্রটি ৩২ নং ঘাটাল লোকসভা কেন্দ্রের অন্তর্গত। পূর্বে এই কেন্দ্রটি পাঁশকুড়া লোকসভা কেন্দ্র এর অন্তর্গত ছিল।
২০০৬ সালের রাজ্য বিধানসভা নির্বাচনে, 
ডিএসপি (পিসি) এর রামপদ সামন্ত পিংলা কেন্দ্র থেকে জয়ী হন তৃণমূল কংগ্রেসের ঋষিকেশ দিন্দাকে পরাজিত করেন। অধিকাংশ বছরে প্রতিযোগিতাগুলিতে প্রার্থীদের বিভিন্ন ধরনের কোণঠাসা করে ছিল কিন্তু শুধুমাত্র বিজয়ী ও রানার্সকে উল্লেখ করা হচ্ছে। নির্দলের রামপদ সামন্ত ২০০১ সালে তৃণমূল কংগ্রেসের রাজ কুমার দাসকে পরাজিত করেন। রামপদ সামন্ত ভারতের সিপিআই (এম) প্রতীক নিয়ে প্রতিদ্বন্দ্বিতা করে ১৯৯৬ সালে কংগ্রেসের স্বপন ডোমকে পরাজিত করেন। ডিএসপি (পিসি) এর প্রতিনিধিত্বকারী হরিপদ জানা ১৯৯১ সালে কংগ্রেসের শক্তিপদ মহাপাত্রকে পরাজিত করেন, ১৯৮৭ এবং ১৯৮২ সালে নির্দলের হরিপদ জানা কংগ্রেসের সুকুমার দাসকে এবং জনতা পার্টির প্রতিনিধিত্ব ১৯৭৭ সালে কংগ্রেসের বিজয় দাসকে পরাজিত করেন।
১৯৭২ এবং ১৯৭১ সালে কংগ্রেসের বিজয় দাস জয়ী হন। সিপিআই এর গৌরাঙ্গ সামন্ত ১৯৬৯ এবং ১৯৬৭ সালে জয়ী হন। ১৯৬২ এবং ১৯৫৭ সালে এই কেন্দ্রে আসন ছিল না। স্বাধীন ভারতের প্রথম নির্বাচনে ১৯৫১ সালে, ভারতীয় জন সংঘ এর পুলিন বিহারী মাইতি জয়ী হন।
রাজস্থানের অর্থনীতি
রাজস্থান একটি খনিজ সমৃদ্ধ রাজ্য এবং এটি একটি বৈচিত্র্যপূর্ণ অর্থনীতি রয়েছে, যেখানে কৃষি-জমি, খনি এবং পর্যটনের বৃদ্ধি প্রধান শক্তি হিসাবে কাজ করে। রাজ্যটির খনিগুলি থেকে স্বর্ণ, রূপা, বেলেপাথর, চুনাপাথর, মার্বেল, ফসফেট পাথর, তামা এবং লিগনাইট কয়লা উত্তলন করা হয়। রাজস্থান দেশের মধ্যে সিমেন্টের দ্বিতীয় বৃহত্তম উৎপাদক এবং ভারতে উৎপাদিত মোট লবণের এক দশমাংশ রাজ্যটি থেকে উৎপাদিত হয়।
প্রচুর পরিমাণে গম এবং বার্লি চাষ করা হয়, এছাড়াও ডাল, আখ এবং তৈলবীজ চাষ করা হয়। তুলা ও তামাক নগদ ফসল। রাজস্থান ভারতের ভোজ্য তেলের বৃহত্তম উৎপাদক এবং তৈলবীজের দ্বিতীয় বৃহত্তম উৎপাদক। রাজস্থান ভারতের সবচেয়ে বড় উল উৎপাদনকারী রাজ্য। রাজ্যটিতে প্রধানত খরিফ ও রবি এই দুটি ফসল ঋতু আছে। রাজস্থানে সেচের প্রধান উৎস কূপ এবং ট্যাংক। ইন্দিরা গান্ধী খাল উত্তর-পশ্চিম রাজস্থানে সেচের জলের যোগান দেয়।
রাজস্থান ভারতে রাইসরিষা, বাজরা, সরিষা ও উল বৃহত্তম প্রযোজক এবং তৈলবীজ, মশলা ও দুধের দ্বিতীয় বৃহত্তম উৎপাদক। এছাড়া রাজ্যটি ভারতে তৃতীয় বৃহত্তম সোয়াবীন এবং মোটা শস্যের উৎপাদক।
রাজস্থান উত্তর ভারতের অন্যতম প্রধান দুধ উৎপাদনকারী রাজ্য। রাজস্থান দুধ উৎপাদক সমবায় "সরস" ব্র্যান্ডের দুধ পণ্য উৎপাদন করে এবং জয়পুর ও নতুন দিল্লিতে তাদের দোকান রয়েছে।
রাজস্থান তার পরিবেশ, আইন-শৃঙ্খলা পরিস্থিতি, অবকাঠামো, বিনিয়োগ উপযোগী জলবায়ু এবং অনুকূল জনসংখ্যা ঘনত্বের কারণে মহারাষ্ট্র ও গুজরাটের পর ভারতের একটি প্রধান বিনিয়োগ গন্তব্য।
রাজস্থান পাথর উত্তলন এবং খনিজ শিল্পে ভারতের মধ্যে অগ্রগণ্য একটি রাজ্য। রাজ্যের উদয়পুর শহরে রয়েছে ভারতের একমাত্র এবং বিশ্বের নেতৃস্থানীয় দস্তা, লেড এবং রূপো উৎপাদক হিন্দুস্তান জিঙ্ক- এর সদর দপ্তর।
রাজস্থান রাজ্যের পর্যটন শিল্প উন্নতি হচ্ছে। জয়পুরের প্রাসাদ, উদয়পুরের হ্রদ, জোধপুর, বিকানির ও জৈসলমরের মরুভূমি পর্যটকদের জন্য সবচেয়ে সাধারণ স্থান। রাজ্যের অভ্যান্তরীর উৎপাদনের ১৬ শতাংশ আসে পর্যটন শিল্প থেকে। অনেক পুরোনো এবং উপেক্ষিত প্রাসাদ এবং দুর্গ এতিহ্যবাহী হোটেলে রূপান্তর করা হয়েছে। রাজ্যটিতে পর্যটন আতিথেয়তা খাতে কর্মসংস্থান বৃদ্ধি পেয়েছে।
পর্যটন শিল্পের উন্নতির সঙ্গে হস্তশিল্প শিল্প বৃদ্ধি হয়েছে রাজ্যটিতে।
সার্ভাইভার সিরিজ (১৯৯৬)
সার্ভাইভার সিরিজ (১৯৯৬) হলো পেশাদারি কুস্তির পে-পার-ভিউ ইভেন্ট যেটি ওয়ার্ল্ড রেসলিং ফেডারেশন (ডাব্লিউডাব্লিউএফ) দ্বারা প্রযোজিত হয়েছিল। এটি সার্ভাইভার সিরিজের কালানুক্রম অনুসারে ১০ম ইভেন্ট। এটি মিল্টন ব্রাডলির ক্যারাটে ফাইটারদের দ্বারা পরিবেশিত হয়। এবং এটি নভেম্বর ১৭, ১৯৯৬ সালে ম্যাডিসন স্কয়ার গার্ডেন এ অনু্ষ্ঠিত হয়েছিল। ইভেন্টটি ডোয়াইন জনসন এর ইন রিং অভিষেকের জন্য উল্লেখযোগ্য যে এই ইভেন্টটিতে "রকি মায়াভিয়া" নামে কুস্তি করেছিলো।
মেইন ইভেন্টে ডাব্লিউডাব্লিউএফ ওয়ার্ল্ড হেবিওয়েট চ্যাম্পিয়নশীপের জন্য স্ট্যান্ডার্ড রেসলিং ম্যাচে শন মাইকেলস তার টাইটেলটি সাইকো সিড এর বিপক্ষে ডিফেন্ড করে। সিড মাইকেলস কে টিভি ক্যামেরা দিয়ে আঘাত করে "Powerbomb" হিট করে ম্যাচ জিতে।
আসরারুল হক কাসেমি
মুহাম্মদ আসরারুল হক কাসেমি (১৫ ফেব্রুয়ারি ১৯৪২—৭ ডিসেম্বর ২০১৮) ছিলেন ভারতের বিহার প্রদেশের একজন আলেম, রাজনীতিবিদ, কলাম লেখক, এবং কিশানগঞ্জ আসনের একজন সংসদ সদস্য। এছাড়াও জমিয়ত উলামায়ে হিন্দ এর প্রাদেশিক সভাপতি, অল ইন্ডিয়া মিল্লি কাউন্সিলের সহ-সভাপতি, দারুল উলুম দেওবন্দের শুরা সদস্য এবং অল ইন্ডিয়া মুসলিম পার্সোনাল ল বোর্ড এরও সদস্য ছিলেন।
সীমাঁচল এর অনগ্রসর অঞ্চলের উন্নয়ন ও কল্যাণের জন্য তিনি 'অল ইন্ডিয়া মিল্লি ও তালিমি ফাউন্ডেশন' প্রতিষ্ঠা করেন। সাথে সাথে কিশানগঞ্জের বিশাল জায়গাজুড়ে আলীগড় মুসলিম ইউনিভার্সিটির শাখাও প্রতিষ্ঠা করেন। তিনি বেশিরভাগ সময় ভারতের উর্দু পত্রিকাগুলোতে সাপ্তাহিক কলাম লেখতেন।
মুহাম্মদ আসরারুল হক নিজ গ্রামেই প্রাথমিক শিক্ষা অর্জন করেন। এরপর ১৯৬৪ খ্রিস্টাব্দে দারুল উলুম দেওবন্দ থেকে দাওরায়ে হাদিসের (মাস্টার্স) সনদ লাভ করেন।
১৯৬৫ সালের ১৬ই মে আসরারুল হক বিয়ে করেন। তাঁর ঔরসে দুই ছেলে ও তিন মেয়ের জন্ম হয়। ২০১২ সালের ৯ই জুলাই তাঁর স্ত্রী মৃত্যুবরণ করেন।
২০০৯ সালে তিনি ভারতীয় জাতীয় কংগ্রেসের মনোনয়ন নিয়ে কিশানগঞ্জ আসন থেকে সাধারণ নির্বাচনে অংশ নেন এবং বিজয়লাভ করেন। 
২০১৪ সালের সাধারণ নির্বাচনে বিজেপির প্রার্থী দিলিপ জেসোয়ালের বিপক্ষে লড়ে এবারও নিজ আসন ধরে রাখেন এবং পুরো প্রদেশে সবচেয়ে বেশি ভোট লাভ করেন।
আসরারুল হক অল ইন্ডিয়া মুসলিম পার্সোনাল ল বোর্ড এর সক্রিয় সদস্য ছিলেন। জমিয়ত উলামায়ে হিন্দ এর দীর্ঘদিনের কর্মী এবং সেক্রেটারিও ছিলেন। তিনি অল ইন্ডিয়া মিল্লি কাউন্সিলের সহ সভাপতি -ও ছিলেন। এছাড়া বিভিন্ন ধর্মীয় ও সামাজিক সংগঠনের প্রতিষ্ঠাতা, পৃষ্ঠপোষক এবং সক্রিয় সদস্য ছিলেন।
আসরারুল হক কাসেমির পৃষ্ঠপোষকতায় অনেক মাদরাসা, স্কুল ও প্রতিষ্ঠান নিজেদের কাজ পরিচালনা করত। তাঁর সময়েই কিশানগঞ্জে ২২৪ একর (৯১ হেক্টর) জমিতে আলীগড় মুসলিম ইউনিভার্সিটি এর শাখা প্রতিষ্ঠিত হয়।
তিনি সীমাঁচলে আসা বন্যায় দুর্গতদের অনেক সেবা করেন এবং তাদেরকে সব ধরনের সহায়তা করেন। এছাড়াও সীমাঁচলে শিক্ষা ব্যবস্থার উন্নয়ন ঘটান এবং অনগ্রসর মানুষদেরকে বিভিন্নভাবে সাহায্য করেন। 
অল ইন্ডিয়া তালিমি ও মিল্লি ফাউন্ডেশনের অধীনে 'মিল্লি গার্লস কলেজ' তাঁরই প্রচেষ্টার ফসল। এই কলেজে বর্তমানে ৫০০ মেয়ে পড়াশোনা করছে।
আসরারুল হক কাসেমি বিভিন্ন বিষয়ে কলম ধরেছেন এবং তাঁর হক আদায় করেছেন। তাঁর প্রবন্ধ-নিবন্ধ ভারতের বিভিন্ন পত্র-পত্রিকা, সাময়িকী ও পুস্তিকায় প্রকাশ পেত।আসরারুল হক কাসেমি ভালো একজন বক্তাও ছিলেন। জনসাধারণের উদ্দেশে ধর্মীয় সভা-সেমিনারে এবং সংসদ ও অন্যান্য রাজনৈতিক প্রোগ্রামেও বক্তব্য রাখতেন।
২০১৮ সালের ৬ই ডিসেম্বর রাতে এক সীরাত মাহফিলে বক্তব্য রাখেন। কয়েক ঘণ্টা পর ভোর ৩টার দিকে মারাত্মক হৃদকম্প শুরু হয় এবং ৭ই ডিসেম্বর ২০১৮ ইংরেজি ৭৬ বছর বয়সে তাঁর মৃত্যু হয়।
জর্জ মেলিয়েস
মারি-জর্জ-জঁ মেলিয়েস (; ৮ ডিসেম্বর ১৮৬১ - ২১ জানুয়ারি ১৯৩৮) ছিলেন একজন ফরাসি ঐন্দ্রজালিক ও চলচ্চিত্র পরিচালক। তিনি চলচ্চিত্রের শুরুর সময়ের অনেক প্রযুক্তিগত ও বর্ণনাধর্মী বিকাশের পথ দেখান। মেলিয়েস বিশেষ দৃশ্যায়নের ব্যবহারের জন্য খ্যাতি অর্জন করেন এবং বিকল্প জোড়, একাধিক আলোক সম্পাত, সময়ানুক্রমিক চিত্রধারণ, অদৃশ্য হওয়া, হস্ত-অঙ্কিত রঙসহ বিভিন্ন পদ্ধতিকে জনপ্রিয়করণে ভূমিকা রাখেন। তিনি প্রথম দিকের চলচ্চিত্র নির্মাতাদের একজন, যিনি গল্পের বোর্ড ব্যবহার করেন। তার নির্মিত চলচ্চিত্রসমূহ হল "আ ট্রিপ টু দ্য মুন" (১৯০২) এবং "দ্য ইম্পসিবল ভয়েজ" (১৯০৪)। দুটি চলচ্চিত্রেই জুল ভার্নের মত অদ্ভূত ও অধিবাস্তব ভ্রমণ চিত্রায়িত হয়েছে এবং এই দুটি চলচ্চিত্রকে প্রারম্ভিক বিজ্ঞান কল্পকাহিনী চলচ্চিত্রের মধ্যে উল্লেখযোগ্য বিবেচনা করা হয়, যদিও এদের বর্ণনাশৈলী কাল্পনিক ধরনের কাছাকাছি।
মারি-জর্জ-জঁ মেলিয়েস ১৮৬১ সালের ৮ই ডিসেম্বর প্যারিসে জন্মগ্রহণ করেন। তার পিতা জঁ-লুই-স্ত্রানিস্লা মেলিয়েস এবং মাতা ইয়োহানা-কাত্রিন শুয়েরিং। তার পিতা ১৮৪৩ সালে প্যারিসে যান এবং বুট ফ্যাক্টরিতে কাজ শুরু করেন, সেখানে মেলিয়েসের মায়ের সাথে তার সাক্ষাৎ হয়। ইয়োহানা-কাত্রিনের পিতা ওলন্দাজ রাজসভার বুট নির্মাতা ছিলেন। কাত্রিন লুই-স্ত্রানিস্লাকে পড়াশোনা শেখান এবং ততোদিনে তারা বিবাহ বন্ধনে আবদ্ধ হন। তারা দুজনে বুলেভার সাঁ মার্তাঁয় উচ্চ গুণগত মানসম্পন্ন বুট ফ্যাক্টরি প্রতিষ্ঠা করেন। জর্জ তাদের তৃতীয় সন্তান, তার বড় দুই ভাই অঁরি ও গাস্তঁ।
১৯০২ সালে মেলিয়েস "আ ট্রিপ টু দ্য মুন" চলচ্চিত্র নির্মাণ করেন। এটি আংশিক জুল ভার্নের "ফ্রম দ্য আর্থ টু দ্য মুন" এবং এইচ. জি. ওয়েল্‌সের "দ্য ফার্স্ট মেন ইন দ্য মুন" অবলম্বনে নির্মিত। ছবিতে মেলিয়েস অধ্যাপক বার্বেনফুইলি চরিত্রে অভিনয় করেন, যা ১৮৯৮ সালে তার নিজের অভিনীত "দ্য অ্যাস্ট্রোনমার্স ড্রিম" ছবির জ্যোতির্বিদ চরিত্রের মত। অধ্যাপক বারবেনফুইলি জ্যোতির্বিদদের ক্লাবের সভাপতি এবং চাঁদে ভ্রমণের প্রস্তাব দেন। তিনি তার গবেষণাগারে যুদ্ধাস্ত্র সজ্জিত বিশালাকার মহাশূন্য যান নির্মাণ করেন এবং তিনি নিজে সহ ছয়জনকে চাঁদে যাত্রা করেন। যানটি বিশাল কামান থেকে ছোড়া হয় এবং তা চাঁদের চোখে বিদ্ধ হয়। তারা ঘুমিয়ে যাওয়ার পূর্বে চাঁদে ঘুরা-ফিরা করেন। তারা স্বপ্ন দেখেন যে তারা চাঁদের দেবী ফিবি তুষারপাত ঘটান। পরবর্তীকালে চাঁদের অ্যালিয়েনদের একটি দল তাদের আক্রমণ করে ও বন্দি করে। অ্যালিয়েন রাজার সামনে নিয়ে যাওয়ার পর তারা পালিয়ে তাদের মহাশূন্য যানের কাছে ফিরে আসতে সক্ষম হয়। পরে যানটির সাথে লাগানো একটি দড়ির সাহায্যে তারা অ্যালিয়েনসহ চাঁদ থেকে পৃথিবীতে পড়েন, যা ঐন্দ্রজালিক গভীর সাগরের মাছের ট্যাঙ্কে পতিত হয়। ইতোমধ্যে যানটি সৈকতে ফিরে আসে এবং তারা শহরের লোকদের সাথে এই ভ্রমণের সফলতা উদ্‌যাপন করেন। ১৪ মিনিটের ছবিটি সেসময়ে মেলিয়েসের দীর্ঘতম চলচ্চিত্র ছিল এবং নির্মাণ করতে ১০,০০০ ফ্রাঁ লেগেছিল।
সাদমান ইসলাম
সাদমান ইসলাম (জন্ম: ১৮ ই মে, ১৯৯৫; ঢাকা) হলেন একজন বাংলাদেশী ক্রিকেটার।
কমলনগর থানা
কমলনগর থানা বাংলাদেশের লক্ষ্মীপুর জেলার অন্তর্গত কমলনগর উপজেলার একটি থানা।
কমলনগর উপজেলার ৯টি ইউনিয়নের প্রশাসনিক কার্যক্রম কমলনগর থানার আওতাধীন।
চর কালকিনি ইউনিয়ন
চর কালকিনি বাংলাদেশের লক্ষ্মীপুর জেলার অন্তর্গত কমলনগর উপজেলার একটি ইউনিয়ন।
কমলনগর উপজেলার সর্ব-পশ্চিমে চর কালকিনি ইউনিয়নের অবস্থান। এ ইউনিয়নের উত্তরে চর লরেন্স ইউনিয়ন, পূর্বে চর মার্টিন ইউনিয়ন, দক্ষিণে সাহেবেরহাট ইউনিয়ন এবং পশ্চিমে মেঘনা নদী ও ভোলা জেলার দৌলতখান উপজেলার মদনপুর ইউনিয়ন অবস্থিত।
চর কালকিনি ইউনিয়ন কমলনগর উপজেলার আওতাধীন ১নং ইউনিয়ন পরিষদ। এ ইউনিয়নের প্রশাসনিক কার্যক্রম কমলনগর থানার আওতাধীন। এটি জাতীয় সংসদের ২৭৭নং নির্বাচনী এলাকা লক্ষ্মীপুর-৪ এর অংশ।
সাহেবেরহাট ইউনিয়ন
সাহেবেরহাট বাংলাদেশের লক্ষ্মীপুর জেলার অন্তর্গত কমলনগর উপজেলার একটি ইউনিয়ন।
কমলনগর উপজেলার পশ্চিমাংশে সাহেবেরহাট ইউনিয়নের অবস্থান। এ ইউনিয়নের উত্তরে চর কালকিনি ইউনিয়ন ও চর মার্টিন ইউনিয়ন, পূর্বে পাটারীরহাট ইউনিয়ন, দক্ষিণে চর ফলকন ইউনিয়ন এবং পশ্চিমে মেঘনা নদী ও ভোলা জেলার দৌলতখান উপজেলার মদনপুর ইউনিয়ন অবস্থিত।
সাহেবেরহাট ইউনিয়ন কমলনগর উপজেলার আওতাধীন ২নং ইউনিয়ন পরিষদ। এ ইউনিয়নের প্রশাসনিক কার্যক্রম কমলনগর থানার আওতাধীন। এটি জাতীয় সংসদের ২৭৭নং নির্বাচনী এলাকা লক্ষ্মীপুর-৪ এর অংশ।
আরবি অসম্পূর্ণ ক্রিয়া
كان وأخواتها বা আরবি অসম্পূর্ণ ক্রিয়া বা আফআলে নাকিসা () হল আরবি ভাষার এমন অসম্পূর্ণ ক্রিয়া, যা জুমলায়ে ইসমিয়া (নামবিশিষ্ট বাক্য)-এর শুরুতে এসে 'মুবতাদা' (উদ্দেশ্য)-কে রফা দেয় (এই মুবতাদাকে বলা হয় তার ইসম) এবং 'খবর' (বিধেয়)-কে নসব দেয় (এই খবরকে বলা হয় আফআলে নাকিসার খবর)। যেমন, كان خالدٌ مريضاً
এখানে كان হল আফআলে নাকিসাহ, خالد তার ইসম এবং مريضا হল তার খবর।
নাকিসাহ বা অসম্পূর্ণ বলে নামকরণ করা হয়েছে, কারণ এগুলো কেবল তাদের 'মারফু'-এর দ্বারা পূর্ণ হয় না। অর্থাৎ, কেবল আফআলে নাকিসা ও তার পরের মারফু (ইসম) এর মাধ্যমে অর্থ পূূূর্ণ হয় না; বরং তার অর্থ পুরোপুরি প্রকাশ করতে হলে মারফু-এর সাথে একটা মানসুব-এরও প্রয়োজন পড়ে।)
আফআলে নাকিসার শব্দগুলো হল:
كان، صار، أصبح، أضحى، ظل، أمسى، بات، ما برح، ما انفك، ، ما فتئ، ما دام، و ليس
মুপিডিএফ
মুপিডিএফ () সিতে লিখিত একটি ফ্রি ও ওপেন সোর্স সফটওয়্যার ফ্রেমওয়ার্ক যেটি একটি পিডিএফ, এক্সপিএস এবং ইপাব বিশ্লেষণ ও অনুবাদ ইঞ্জিনের প্রয়োগ করে। এটি মূলত পৃষ্ঠাসমূহকে বিটম্যাপে তরজমা করতে ব্যবহৃত হয়, তবে অন্যান্য কার্যক্রমও এটি সমর্থন করে, যেমন- টেবল অব কন্টেন্টস ও হাইপারলিংকসমূহ অনুসন্ধান, তালিকাকরণ।
সুমাত্রা পিডিএফ
সুমাত্রা পিডিএফ () একটি ফ্রি ও ওপেন সোর্স ডকুমেন্ট প্রদর্শক যেটি অনেকগুলো ডকুমেন্ট ফরম্যাট সমর্থন করে। গোস্টস্ক্রিপ্ট ইন্সটল থাকলে, এটি পোস্টস্ক্রিপ্ট ফাইল সমর্থন করে। এটি মূলত মাইক্রোসফট উইন্ডোজের জন্যে উন্নয়ন করা হয়েছে, তবে ওয়াইন ব্যবহার করে গ্নু/লিনাক্সেও চালানো যায়।
ম্যাগাজিন (আগ্নেয়াস্ত্র)
অস্ত্রের গুলি সংযোজনের জন্য ব্যবহৃত অস্ত্রের অংশকে ম্যাগাজিন বলা হয়ে থাকে।রাইফেল এ ব্যবহৃত সাধারন ম্যগাজিনে ৩০ টি গুলি একসাথে রাখা সম্ভব।অর্থাৎ রাইফেলে একটি সম্পূর্ন পূর্ণ ম্যগাজিনের সাহায্যে একবারে ৩০ রাউন্ড গুলি করা যায়।
ব্রডরিক ক্রফোর্ড
উইলিয়াম ব্রডরিক ক্রফোর্ড (৯ ডিসেম্বর ১৯১১ - ২৬ এপ্রিল ১৯৮৬) ছিলেন একজন মার্কিন অভিনেতা। তিনি মঞ্চ, চলচ্চিত্র, বেতার ও টেলিভিশন - এই চার মাধ্যমেই কাজ করেন। তাকে প্রায়ই কঠোর চরিত্রে দেখা যেত। তিনি "অল দ্য কিংস মেন" চলচ্চিত্রে উইলি স্টার্ক এবং "হাইওয়ে পেট্রল" (১৯৫৫-১৯৫৯) টেলিভিশন ধারাবাহিকে ড্যান ম্যাথিউস চরিত্রে তার কাজের জন্য সর্বাধিক পরিচিত। "অল দ্য কিংস মেন" চলচ্চিত্রে তার কাজের জন্য তিনি শ্রেষ্ঠ অভিনেতা বিভাগে একাডেমি পুরস্কার এবং শ্রেষ্ঠ নাট্য চলচ্চিত্র অভিনেতা বিভাগে গোল্ডেন গ্লোব পুরস্কার অর্জন করেন।
"অল দ্য কিংস মেন" চলচ্চিত্রে অভিনয়ের পূর্বে তার কর্মজীবন "বি ফিল্মস"-এ পার্শ্ব বা চরিত্রাভিনেতার মধ্যে সীমাবদ্ধ ছিল। তিনি ভাবতেন সুদর্শন কেন্দ্রীয় চরিত্রের জন্য তিনি উপযুক্ত নয়। তবে তিনি খল চরিত্রে অভিনয় করে সমাদৃত হন। তার অভিনীত অন্যান্য উল্লেখযোগ্য চলচ্চিত্রসমূহ হল "বর্ন ইস্টারডে", "দ্য মব" এবং "নট অ্যাজ আ স্ট্রেঞ্জার"।
ক্রফোর্ড ১৯১১ সালের ৯ই নভেম্বর পেন্সিলভেনিয়া অঙ্গরাজ্যের ফিলাডেলফিয়ায় জন্মগ্রহণ করেন। তার পিতা লেস্টার ক্রফোর্ড এবং মাতা হেলেন ব্রডরিক, দুজনেই ভডেভিল অভিনয়শিল্পী ছিলেন। তাদের দুজনের এক ভডেভিল সফরে ক্রফোর্ডের জন্ম হয়। লেস্টারকে ১৯২০ ও ১৯৩০-এর দশকে চলচ্চিত্রে দেখা যেত। হেলেন হলিউডের হাস্যরসাত্মক চলচ্চিত্রে কাজ করেছেন, তন্মধ্যে উল্লেখযোগ্য হল ধ্রুপদী সঙ্গীতধর্মী "টপ হ্যাট"-এ মেজ চরিত্রে এবং ফ্রেড অ্যাস্টেয়ার ও জিঞ্জার রজার্সের "সুইং টাইম" চলচ্চিত্রে মেবল অ্যান্ডারসন চরিত্রে।
শৈশবে ক্রফোর্ড নিউ ইয়র্কের ওয়েস্ট সাইডে বসবাস করতেন এবং তার পিতামাতার সাথে সফরে যোগ দিতেন ও প্রায়ই বিভিন্ন হাস্যরসাত্মক দৃশ্যে অংশ নিতেন। তিনি ম্যাসাচুসেটসের ফ্রাঙ্কলিনের ডিন একাডেমি থেকে মাধ্যমিক সমাপ্ত করেন এবং ১৮ বছর বয়সে হার্ভার্ড কলেজে ভর্তি হন। কিন্তু তিন সপ্তাহ পরে তিনি কলেজ থেকে বাদ পড়েন। পরে তিনি নিউ ইয়র্কের লংশোরম্যান হিসেবে কাজ শুরু করে এবং এক বছর বিদেশে একটি ট্যাংকারে সিম্যান হিসেবে কাজ করেন।
কার্ক ডগলাস
কার্ক ডগলাস (; জন্ম: ইসুর দানিয়েলোভিচ, ৯ ডিসেম্বর ১৯১৬) হলেন একজন মার্কিন অভিনেতা, প্রযোজক, পরিচালক ও লেখক। তিনি মার্কিন চলচ্চিত্র শিল্পের স্বর্ণযুগের সর্বশেষ জীবিত তারকাদের একজন। অভিবাসিত পিতামাতা ও ছয় বোন নিয়ে নিঃসম্বল শৈশব কাটানোর পর ১৯৪৬ সালে বারবারা স্ট্যানউইকের বিপরীতে "দ্য স্ট্রেঞ্জ লাভ অব মার্থা আইভার্স" (১৯৪৬) দিয়ে তাঁর চলচ্চিত্রে আত্মপ্রকাশ ঘটে। ১৯৫০-এর দশকে তিনি সেরা বক্স-অফিস তারকা হয়ে ওঠেন এবং গম্ভীর নাট্যধর্মী, পশ্চিমা ধাঁচ ও যুদ্ধভিত্তিক চলচ্চিত্রে অভিনয়ের জন্য প্রসিদ্ধি অর্জন করেন। কর্মজীবনে তিনি নব্বইয়ের অধিক চলচ্চিত্রে অভিনয় করেন।
ডগলাস "চ্যাম্পিয়ন" (১৯৪৯) চলচ্চিত্রে বক্সিং হিরো চরিত্রে শ্রেষ্ঠাংশে অভিনয়ের মধ্য দিয়ে ইতিবাচক প্রতিক্রিয়া লাভ করেন ও আন্তর্জাতিক খ্যাতি অর্জন করেন। এই কাজের জন্য তিনি শ্রেষ্ঠ অভিনেতা বিভাগে একাডেমি পুরস্কারের মনোনয়ন লাভ করেন। তাঁর অভিনীত শুরুর দিকের অন্যান্য চলচ্চিত্রসমূহ হল লরেন বাকল ও ডোরিস ডের বিপরীতে "ইয়ং ম্যান উইথ আ হর্ন" (১৯৫০); জ্যান স্টার্লিংয়ের বিপরীতে "এইস ইন দ্য হোল" (১৯৫১), এবং "ডিটেকটিভ স্টোরি" (১৯৫১)। তিনি "দ্য ব্যাড অ্যান্ড দ্য বিউটিফুল" (১৯৫২) ছবিতে তাঁর নাট্যধর্মী অভিনয়ের জন্য তাঁর দ্বিতীয় অস্কার এবং "লাস্ট ফর লাইফ" (১৯৫৬) ছবিতে ভিনসেন্ট ভ্যান গখ চরিত্রে অভিনয় করে তৃতীয় অস্কারের মনোনয়ন লাভ করেন।
অভিনেতা ও মানবহিতৈষী হিসেবে ডগলাস তিনটি একাডেমি পুরস্কারের মনোনয়ন, একটি একাডেমি সম্মানসূচক পুরস্কার, এবং প্রেসিডেনশিয়াল মেডেল অব ফ্রিডম অর্জন করেন। লেখক হিসেবে তিনি দশটি উপন্যাস ও স্মৃতিকথা রচনা করেন। আমেরিকান ফিল্ম ইনস্টিটিউট তাদের করা ধ্রুপদী হলিউড চলচ্চিত্র শিল্পের সেরা পুরুষ তারকা তালিকায় তাঁকে ১৭তম হিসেবে স্থান দিয়েছে। ২০১৬ সালের ৯ই নভেম্বর তাঁর বয়স ১০০ বছর পূর্ণ হয়।
পাঠাও
পাঠাও (); হলো বাংলাদেশী পরিবহন কোম্পানি। এটির সদরদপ্তর ঢাকার বনানীতে অবস্থিত। এটি মূলত বাংলাদেশের প্রধান ৩ শহর ঢাকা, চট্টগ্রাম ও সিলেট তাদের রাইড শেয়ারিং সেবা দিয়ে থাকে। এছাড়াও এটি ঢাকা ও চট্টগ্রামের কিছু উপশহরেও তাদের সেবা দিচ্ছে। পাঠাও রাইড শেয়ারিং সেবার পাশাপাশি ই-বাণিজ্য, কুরিয়ার ও খাদ্য সরবরাহ সেবাও দিয়ে যাচ্ছে।
২০১৫ সালে ডেলিভারি সেবা হিসেবে মোটর সাইকেল ও বাই সাইকেলের মাধ্যমে পাঠাও তাদের কার্যক্রম শুরু করে। তারা আলিবাবা গ্রুপের দারাজ ও রকেট ইন্টারনেটের অংশ হিসেবে তাদের ই-বাণিজ্য সেবা প্রদান শুরু করে।
২০১৬ সালের মাঝামাঝি সময়ে পাঠাও তাদের রাইড শেয়ারিং সেবা চালু করে। বর্তমানে মার্চ ২০১৮ এর হিসাব মতে পাঠাওয়ের ব্যবহাকারী সংখ্যা ১ মিলিয়ন অতিক্রম করেছে।
টেকক্রাঞ্চের এক সাক্ষাতকারে পাঠাওয়ের সিইও হুসাইন এম ইলিয়াস বলেন, বর্তমানে (এপ্রিল ২০১৮) তাদের ৫০,০০০ এর মোটরবাইক রয়েছে এবং তাদের কোম্পানির মূল্য 
$১০০ মিলিয়ন ডলার ছাড়িয়েছে।
পাঠাও ২০১৫ ও ২০১৬ সালে ব্যাটারি রোড ডিজিটাল হোল্ডিংস এলএলসির কাছ থেকে $১ মিলিয়ন নিয়ে তাদের কার্যক্রম শুরু করে। ২০১৭ সালে, পাঠাও এ সিরিজ ফান্ডিংয়ের জন্য ইন্দোনেশিয়ার কোম্পানি জিও-জেক এর কাছ থেকে $২ মিলিয়ন গ্রহণ করে এবং ২০১৮ সালে পাঠাও বি সিরিজ ফান্ডিংয়ের অংশ হিসেবে একই কোম্পানি থেকে $১০ মিলিয়ন গ্রহণ করে। পাঠাওয়ের বর্তমানে ৩টা মূল ইনভেস্টর ও মোট ৫ টি ইনভেস্টর রয়েছে।
পাঠাও তাদের সেবাসমূহ একটি মোবাইল অ্যাপসের মাধ্যমে পরিচালনা করে থাকে। তারা তাদের অ্যাপসটি আরও উন্নত করার জন্য বিভিন্ন সময়ে হালনাগাদ করে থাকে।
পাঠাও বর্তমানে রাইড শেয়ারিং, পার্সেল, খাদ্য ডেলিভারি সেবা বাংলাদেশের প্রধান তিন শহর ঢাকা, চট্টগ্রাম ও সিলেটে দিয়ে থাকে। পাঠাও খাদ্য ডেলিভারি সেবাটি শুধুমাত্র ঢাকা ও চট্টগ্রাম মহানগরে দিয়ে থাকে। পাঠাও তাদের ই-ওয়ালেট সেবাও চালু করে কিন্তু বাংলাদেশ ব্যাংকের রেগুলেটরি সমস্যার কারণে এটি স্থগিত হয়ে যায়।
পাঠাও মোটরসাইকেল ও কার গাড়ীর মাধ্যমে তাদের রাইড শেয়ারিং সেবা দিয়ে থাকে। এই সেবাটি গ্রহণের জন্য পাঠাও অ্যাপসের পাশাপাশি অ্যান্ড্রয়েড অথবা অ্যাপল ফোনে চালক ও যাত্রী উভয়ের কাছে ইন্টারনেট এবং জিপিএস ব্যবস্থা চালু থাকতে হবে।
এটির সারাদেশে ৫০,০০০ এরও বেশি সংখ্যক নিবন্ধিত গাড়ী রয়েছে। বর্তমানে প্রধান তিন শহরের পাশাপাশি নিচের উপশহর গুলোতেও পাঠাও রাইড শেয়ারিং সেবা পাওয়া যাচ্ছে :
পাঠাও ঢাকা ও চট্টগ্রাম শহরের যেকোনো জায়গায় ট্রাফিক জ্যাম ছাড়া অর্ডারের ৪৫ মিনিটের মধ্যে তাদের ফুড ডেলিভারি সেবা দিয়ে থাকে।
১২ সেপ্টেম্বর ২০১৮ পাঠাও ঘোষণা করে কয়েক সপ্তাহের মধ্যে তারা নেপালের কাঠমান্ডুতে তাদের রাইড শেয়ারিং সেবা চালু করতে যাচ্ছে। মে ২০১৮ এ পাঠাও, আশীম ম্যান সিং বসনিয়াতকে পাঠাও নেপালের পরিচালক হিসেবে নিয়োগ দেয়।
জো সলোমন
যোসেফ স্টানিসলস সলোমন (; জন্ম: ২৬ আগস্ট, ১৯৩০) বারবাইসের পোর্ট মোরেন্ট এলাকায় জন্মগ্রহণকারী প্রথিতযশা ও সাবেক ওয়েস্ট ইন্ডিয়ান আন্তর্জাতিক ক্রিকেটার। ওয়েস্ট ইন্ডিজ ক্রিকেট দলের অন্যতম সদস্য ছিলেন। ১৯৫৮ থেকে ১৯৬৫ সময়কালে ওয়েস্ট ইন্ডিজের পক্ষে আন্তর্জাতিক ক্রিকেটে অংশগ্রহণ করেছেন। ঘরোয়া প্রথম-শ্রেণীর ওয়েস্ট ইন্ডিয়ান ক্রিকেটে গায়ানা দলের প্রতিনিধিত্ব করেছেন। দলে তিনি মূলতঃ ডানহাতি ব্যাটসম্যান হিসেবে খেলতেন। এছাড়াও লেগ ব্রেক বোলিংয়ে পারদর্শী ছিলেন জো সলোমন।
১৯৫৬-৫৭ মৌসুম থেকে ১৯৬৮-৬৯ মৌসুম পর্যন্ত ব্রিটিশ গায়ানা / গায়ানার পক্ষে প্রথম-শ্রেণীর ক্রিকেটে অংশগ্রহণ করেছেন। ১৯৫৮-৫৯ মৌসুমে ভারত, ১৯৬০-৬১ মৌসুমে অস্ট্রেলিয়া এবং ১৯৬৩ ও ১৯৬৬ সালে ইংল্যান্ড গমন করেন। ১৯৫৭ ও ১৯৫৭-৫৮ মৌসুমে প্রথম-শ্রেণীর ক্রিকেটে ব্রিটিশ গায়ানার পক্ষে একমাত্র ক্রিকেটার হিসেবে প্রথম তিনটে ইনিংসে সেঞ্চুরি করার গৌরবগাঁথা রচনা করেন।
সমগ্র খেলোয়াড়ী জীবনে ২৭ টেস্টে অংশগ্রহণের সুযোগ পেয়েছেন তিনি। এ সময়ে ১৩২৬ রান তুলেছেন। সচরাচর ছয় কিংবা সাত নম্বরে ব্যাটিংয়ে নামতেন। ৪৬টি টেস্ট ইনিংসের মধ্যে কেবলমাত্র একটি ইনিংসকে সেঞ্চুরিতে রূপান্তর করতে পেরেছিলেন জো সলোমন। নিজস্ব প্রথম বিদেশ সফরে স্বাগতিক ভারতের বিপক্ষে দিল্লি টেস্টে এ কৃতিত্ব গড়েন।
মাঝেমধ্যে লেগব্রেক বোলিং করতেন। চার উইকেট পেয়েছেন। তন্মধ্যে, তাঁর টেস্ট ব্যাটিং গড় ৪৫ এর তুলনায় অধিক কেন ব্যারিংটন ও বিল লরি শিকারে পরিণত হয়েছিলেন। এছাড়াও, ১৯৬০ সালে স্মরণীয় হয়ে থাকা প্রথম টাই টেস্টেও অংশগ্রহণ ছিল তাঁর। বেশ দূর থেকে স্ট্যাম্পে নিক্ষিপ্ত বলটি জয়সূচক রানের দিকে ধাবমান ইয়ান মেকিফকে রান আউটের মাধ্যমে বিদায় করেন। পরের টেস্টে নিজের ক্যাপ স্ট্যাম্পে পড়লে হিট উইকেটে আউটের মাধ্যমে তাঁকে বিদায় নিতে হয়েছিল।
ক্রিকেট খেলা থেকে অবসর গ্রহণের পর ওয়েস্ট ইন্ডিজ দল নির্বাচকের ভূমিকায় অবতীর্ণ হয়েছিলেন তিনি। এরপর ২০০৫ সালে অবসর গ্রহণের পূর্ব-পর্যন্ত নিজ মাতৃভূমি গায়ানার স্থানীয় দলে প্রশিক্ষক হিসেবে দায়িত্ব পালন করেন। বর্তমানে তিনি মার্কিন যুক্তরাষ্ট্রের নিউইয়র্কে বসবাস করছেন।
মতিলাল নেহেরু
মতিলাল নেহরু ( জন্ম : ৬ মে ১৮৬১ - মৃত্যু : ৬ ফেব্রুয়ারী ১৯৩১) এলাহাবাদের একজন বিখ্যাত আইনজীবী ছিলেন। তিনি ভারতের প্রথম প্রধানমন্ত্রী জওহরলাল নেহেরুর পিতা ছিলেন। তিনি ভারতের স্বাধীনতা সংগ্রামের প্রথম সক্রিয় কর্মীদের মধ্যে একজন। ১৯১৯-১৯২০ এবং ১৯২৮-১৯২৯ সাল পর্যন্ত তিনি দুই বার ভারতের জাতীয় কংগ্রেসের সভাপতি ছিলেন।
মতিলাল নেহেরু আগ্রায় জন্মগ্রহণ করেন। তাঁর বাবার নাম ছিল গঙ্গাধর । পাশ্চাত্য শিক্ষায়  প্রথম প্রজন্মের মধ্যে তিনি ছিলেন কয়েকজন। তিনি এলাহাবাদের মুরে সেন্ট্রাল কলেজে পড়াশোনা করেন কিন্তু বিএ পাস করেননি। পরে তিনি ক্যামব্রিজ থেকে "বার এট ল" নামক উপাধি গ্রহণ করেন এবং ইংরেজ আদালতগুলিতে উকিল হিসেবে কাজ শুরু করেন।
মতিলাল নেহেরুর স্ত্রীর নাম ছিল রূপো রানী। জওহরলাল নেহরু তাঁর একমাত্র ছেলে। তাদের দুই মেয়ে ছিল। তাঁর বড় মেয়েটির নাম বিজয়লক্ষ্মি, যিনি পরে বিজয়ালক্ষী পণ্ডিত নামে বিখ্যাত হয়ে উঠেন। তাঁর ছোট মেয়েটির নাম ছিল কৃষ্ণ। পরবর্তীকালে কৃষ্ণ হত্তীসিংহ বলা হয়।
কিন্তু পরবর্তীতে, তিনি তার সমর্থকতা ত্যাগ করেছিলেন এবং ভারতের স্বাধীনতা সংগ্রামে কাজ করেছিলেন। ১৯২৯ সালে তিনি দেশবন্ধু চিত্তরঞ্জন দাসের পাশাপাশি কংগ্রেসের পক্ষ থেকে পৃথক হওয়ার পর তাঁর স্বরাজ পার্টির প্রতিষ্ঠা করেন। ১৯২৮ সালে তিনি কলকাতায় অনুষ্ঠিত কংগ্রেস কনভেনশন সভাপতি নির্বাচিত হন। তিনি ১৯২৮ সালে কংগ্রেসের প্রতিষ্ঠিত ভারতীয় সংবিধান কমিশনের সভাপতি হন। এই কমিশন নেহরু রিপোর্ট জমা দিয়েছে।
মতিলাল নেহরু এলাহাবাদে একটি আলিশান ঘর নির্মাণ করেন এবং তাকে আনন্দ ভবন নামে অভিহিত করেন। এর পর তিনি কংগ্রেস পার্টিতে নিজের পুরনো বাড়ি স্বরাজ ভবন দান করেন।
১৯৩১ সালে এলাহাবাদে মতিলাল নেহেরু মারা যান।
জাহিদ মালেক স্বপন
জাহিদ মালেক স্বপন (জন্ম: ১১ এপ্রিল ১৯৫৯) হলেন একজন বাংলাদেশী ব্যবসায়ী, রাজনীতিবিদ ও সংসদ সদস্য, যিনি বাংলাদেশ আওয়ামী লীগের রাজনীতির সাথে জড়িত। তিনি মানিকগঞ্জ-৩ থেকে তিনবারের নির্বাচিত সংসদ সদস্য এবং ২০১৪ সালে গঠিত তৃতীয় হাসিনা মন্ত্রীসভার স্বাস্থ্য ও পরিবার কল্যাণ মন্ত্রণালয়ের দায়িত্বপ্রাপ্ত প্রতিমন্ত্রী। ২০১৯ সালে তৃতীয় হাসিনা মন্ত্রীসভার স্বাস্থ্য ও পরিবার কল্যাণ মন্ত্রণালয়ের পূর্ণমন্ত্রীর দায়িত্ব পান।
জাহিদ মালেক ১৯৫৯ সালের ১১ এপ্রিল মানিকগঞ্জ জেলার মানিকগঞ্জ সদর উপজেলায় জন্মগ্রহণ করেন। তাঁর পিতা আব্দুল মালেক ছিলেন ঢাকা সিটি কর্পোরেশনের প্রাক্তন মেয়র এবং বস্ত্র ও পাট মন্ত্রণালয়ের প্রাক্তন মন্ত্রী ও তাঁর মাতার নাম ফৌজিয়া মালেক। তিনি ঢাকা বিশ্ববিদ্যালয় থেকে ইংরেজি বিষয়ে এম.এ. ডিগ্রি অর্জন করেন।
জাহিদ মালেক স্বপন ১৯৮৪ থেকে ২০১৪ সাল পর্যন্ত বাংলাদেশ থাই এ্যালুমিনিয়াম লিঃ, সানলাইফ ইন্স্যুরেন্স কোম্পানী লিঃ, বিডি থাইফুড এন্ড বেভারেজ লিঃ, রাহাত রিয়েল এস্টেট এন্ড কন্সট্রাকশন লিঃ, বিডি সানলাইফ ব্রোকারেজ হাউজ লিঃ এর চেয়ারম্যান ছিলেন। তিনি ২০০১ সালে প্রথম বারের মত মানিকগঞ্জ-৩ আসন থেকে জাতীয় সংসদ নির্বাচনে অংশগ্রহন করেন কিন্তু পরাজিত হন। ২০০৮ সালের সাধারণ নির্বাচনে তিনি আওয়ামী লীগের মনোনয়ন নিয়ে পুরায় অংশগ্রহন করেন এবং সংসদ সদস্য নির্বাচিত হন। ২০১৪ সালের সাধারণ নির্বাচনে তিনি বিনা প্রতিদ্বন্দ্বিতায় নির্বাচিত হন। ২০১৪ সালের ১২ জানুয়ারি থেকে জাহিদ মালেক বাংলাদেশ সরকারের স্বাস্থ্য ও পরিবার কল্যাণ মন্ত্রণালয়ের প্রতিমন্ত্রীর দায়িত্ব পান এবং ২০১৯ সালের ৭ জানুয়ারি পর্যন্ত দায়িত্ব পালন করেন। ২০১৮ সালের ৩০ ডিসেম্বর অনুষ্ঠিত একাদশ জাতীয় সংসদ নির্বাচনে তিনি আবারও সংসদ সদস্য নির্বাচিত হন এবং ২০১৯ সালে শেখ হাসিনার নেতৃত্বে আওয়ামী লীগ পুনরায় সরকার গঠন করলে তিনি স্বাস্থ্য ও পরিবার কল্যাণ মন্ত্রণালয়ের পূর্ণমন্ত্রীর দায়িত্ব পান।
জাহিদ মালেকের স্ত্রীর নাম শাবানা মালেক। এই দম্পতির এক ছেলে ও দুই মেয়ে রয়েছে।
আফজাল হোসেন (রাজনীতিবিদ)
মোহাম্মদ আফজাল হোসেন (জন্ম: ৯ জানুয়ারি ১৯৬৪) হলেন একজন বাংলাদেশী ব্যবসায়ী ও রাজনীতিবিদ। তিনি কিশোরগঞ্জ-৫ আসন থেকে নির্বাচিত ৯ম ও ১০ম জাতীয় সংসদের সদস্য। সংবিধান অনুযায়ী দশম জাতীয় সংসদের স্পিকার ড. শিরীন শারমিন চৌধুরীর কাছে ৩ জানুয়ারী ২০১৯ তারিখে একাদশ সংসদের সংসদ সদস্য হিসেবে তিনি শপথবাক্য পাঠ করেন।
আফজাল হোসেন ১৯৬৪ সালের ৯ জানুয়ারি কিশোরগঞ্জ জেলার বাজিরপুর উপজেলার নোয়াপাড়া শশেরদিঘী গ্রামে জন্মগ্রহণ করেন। তার পিতার নাম মোঃ আবু বক্কর সিদ্দিক ও মাতার নাম মোছাঃ রেজিয়া খাতুন। তিনি অষ্টম শ্রেণী পর্যন্ত পড়াশুনা করেছেন।
আফজাল ঢাকা ট্রেড সেন্টার দোকান মালিক সমিতির সাধারণ সম্পাদক। তিনি প্রথম ২০০৮ সালে কিশোরগঞ্জ-৫ আসন থেকে আওয়ামী লীগের মনোনয়ন নিয়ে সংসদ সদস্য নির্বাচিত হন। ২০১৪ সালে তিনি একই আসন থেকে বিনা প্রতিদ্বন্দ্বিতায় পুনরায় সংসদ সদস্য নির্বাচিত হন।
আফজাল হোসেন (দ্ব্যর্থতা নিরসন)
আফজাল হোসেন নামে যে ব্যক্তিদের বোঝানো হতে পারে;
আবদুল্লাহ আল নোমান
আবদুল্লাহ আল নোমান বাংলাদেশ জাতীয়তাবাদী দলের রাজনীতিবিদ এবং সাবেক সংসদ সদস্য, মৎস্য মন্ত্রী এবং খাদ্য মন্ত্রী।
১৯৯১ সালে চট্টগ্রামের কোতোয়ালী থেকে প্রথম সংসদ সদস্য নির্বাচিত হন। ১৯৯১ সালের নির্বাচনে বিজয়ী হওয়ার পর মৎস্য মন্ত্রণালয় এবং ২০০১ সালের নির্বাচনে বিজয়ী হওয়ার পর খাদ্য মন্ত্রণালয়ের মন্ত্রী হিসেবে কর্মরত ছিলেন। বর্তমানে তিনি বাংলাদেশ জাতীয়তাবাদী দলের সহ-সভাপতি।
জাতীয় সড়ক ১৬ (ভারত)
জাতীয় সড়ক ১৬ (এনএইচ ১৬) ভারতের একটি প্রধান জাতীয় মহাসড়ক, যা পশ্চিমবঙ্গ, ওড়িশা, অন্ধ্রপ্রদেশ এবং তামিলনাড়ুর পূর্ব উপকূল বরাবর অবস্থিত। এটি পূর্বে "জাতীয় সড়ক ৫" নামে পরিচিত ছিল।
মহাসড়কের উত্তরাঞ্চলীয় প্রান্ত কলকাতার শহরতলি এলাকার শহর ডানকুনিতে জাতীয় মহাসড়ক ১৯-এর সঙ্গে যুক্ত হয়েছে এবং দক্ষিণ প্রান্ত তামিলনাড়ু রাজ্যের রাজধানী চেন্নাই শহরে অবস্থিত। এটি "জাতীয় মহাসড়ক উন্নয়ন প্রকল্প" দ্বারা গৃহীত স্বর্ণ চতুর্ভুজ প্রকল্পের একটি অংশ।
পশ্চিমবঙ্গ, ওড়িশা, অন্ধ্রপ্রদেশ ও তামিলনাড়ু রাজ্যের বিভিন্ন জেলার অনেক নগর ও শহর জাতীয় মহাসড়ক ১৬ দ্বারা সংযুক্ত। এনএইচ ১৬-এর মোট দৈর্ঘ্য ১,৭১১ কিলোমিটার (১,০৬৩ মাইল) এবং পশ্চিমবঙ্গ রাজ্যের থেকে শুরু হয়ে ওড়িশা ও অন্ধ্রপ্রদেশ রাজ্য অতিক্রম করে তামিলনাড়ু রাজ্যের চেন্নাই শহরে শেষ হয়েছে।
রাজ্য অনুযায়ী পথের দৈর্ঘ্য:
কমিউনিস্ট-শাসিত রাষ্ট্রব্যবস্থায় গণহত্যা
২০শ শতাব্দীতে একাধিক কমিউনিস্ট-শাসিত রাষ্ট্রে গণহত্যার ঘটনা ঘটেছিল। সংশ্লিষ্ট ঘটনাগুলিতে মৃত্যুর সংজ্ঞা অনুযায়ী মৃত ব্যক্তির সংখ্যারও প্রচুর তারতম্য রয়েছে। রাষ্ট্রীয় সন্ত্রাসের ফলেই অধিকতর সংখ্যায় নাগরিক সাধারণের মৃত্যু ঘটেছিল বলে মনে করা হয়। এই জাতীয় অপরাধের অন্তর্ভুক্ত ছিল মৃত্যুদণ্ড বিধান, মনুষ্যসৃষ্ট দুর্ভিক্ষ ও বলপূর্বক নির্বাসনের ফলে মৃত্যু, কারারুদ্ধকরণ ও বাধ্যতামূলক শ্রমের দ্বারা মৃত্যুমুখে ঠেলে দেওয়া। এই ধরণের হত্যাকাণ্ডকে "গণহত্যা", "ডেমোসাইড", "পলিটিসাইড", "শ্রেণীহত্যা" এবং বৃহত্তর সংজ্ঞায় "গণসংহার" বলা হয়ে থাকে।
বহুসংখ্যক নিরস্ত্র সাধারণ নাগরিকের উদ্দেশ্যপ্রণোদিত হত্যাকাণ্ডকে বিভিন্ন শব্দের দ্বারা সংজ্ঞায়িত করা হয়। অধ্যাপক অ্যান্টন ওয়েস-ওয়েন্ডের মতে, তুলনামূলক গণসংহার-সংক্রান্ত গবেষণায় "গণসংহার" শব্দটির সংজ্ঞার ক্ষেত্রে আদৌ মতৈক্য সম্ভব হয়নি। ব্যক্তিগতভাবে বা সামগ্রিকভাবে কমিউনিস্ট সরকার কর্তৃক নিরস্ত্র নাগরিকদের গণহত্যার বর্ণনায় বিভিন্ন লেখক পৃথক পৃথকভাবে নিম্নোক্ত পরিভাষাগুলি ব্যবহার করেছেন:
চর লরেন্স ইউনিয়ন
চর লরেন্স বাংলাদেশের লক্ষ্মীপুর জেলার অন্তর্গত কমলনগর উপজেলার একটি ইউনিয়ন।
কমলনগর উপজেলার সর্ব-উত্তরে চর লরেন্স ইউনিয়নের অবস্থান। এ ইউনিয়নের দক্ষিণে চর কালকিনি ইউনিয়ন ও চর মার্টিন ইউনিয়ন, পূর্বে তোরাবগঞ্জ ইউনিয়ন, উত্তরে লক্ষ্মীপুর সদর উপজেলার ভবানীগঞ্জ ইউনিয়ন ও চর রমণীমোহন ইউনিয়ন এবং পশ্চিমে লক্ষ্মীপুর সদর উপজেলার চর রমণীমোহন ইউনিয়ন অবস্থিত।
চর লরেন্স ইউনিয়ন কমলনগর উপজেলার আওতাধীন ৩নং ইউনিয়ন পরিষদ। এ ইউনিয়নের প্রশাসনিক কার্যক্রম কমলনগর থানার আওতাধীন। এটি জাতীয় সংসদের ২৭৭নং নির্বাচনী এলাকা লক্ষ্মীপুর-৪ এর অংশ।
চর মার্টিন ইউনিয়ন
চর মার্টিন বাংলাদেশের লক্ষ্মীপুর জেলার অন্তর্গত কমলনগর উপজেলার একটি ইউনিয়ন।
কমলনগর উপজেলার মধ্যাংশে চর মার্টিন ইউনিয়নের অবস্থান। এ ইউনিয়নের উত্তরে চর লরেন্স ইউনিয়ন; পশ্চিমে চর কালকিনি ইউনিয়ন; দক্ষিণে সাহেবেরহাট ইউনিয়ন, পাটারীরহাট ইউনিয়ন ও হাজিরহাট ইউনিয়ন এবং পূর্বে তোরাবগঞ্জ ইউনিয়ন অবস্থিত।
চর মার্টিন ইউনিয়ন কমলনগর উপজেলার আওতাধীন ৪নং ইউনিয়ন পরিষদ। এ ইউনিয়নের প্রশাসনিক কার্যক্রম কমলনগর থানার আওতাধীন। এটি জাতীয় সংসদের ২৭৭নং নির্বাচনী এলাকা লক্ষ্মীপুর-৪ এর অংশ।
প্রায়শ্চিত্ত
প্রায়শ্চিত্ত (সংস্কৃত: प्रायश्चित्त) হল একটি সংস্কৃত শব্দ যার অর্থ "ক্ষতিপূরণ, অনুতাপ, পরিহার"। এটি কোন ব্যক্তিকে অন্যায়মূলক কিছু অপরাধের জন্য দোষী সাব্যস্ত করা হলে বন্দীকরণ বা অন্য দণ্ডের (শাস্তি) বিকল্প হিসাবে ধর্ম্মশাস্ত্রে সংশোধনমূলক পদক্ষেপগুলির একটি উল্লেখ করে। হিন্দু গ্রন্থেও শব্দটির অর্থ একজনের ভুল বা পাপের ক্ষতিপূরণের জন্য (যেমন একজন বিবাহিত ব্যক্তির ব্যভিচার হিসেবে) ব্যবহার করা হয়।
রবার্ট লিঙ্গাৎ বলেন, যে গ্রন্থগুলি প্রায়শ্চিত্ত নিয়ে আলোচনা করে, তা অন্যায্য কাজের পিছনের উদ্দেশ্য এবং চিন্তা নিয়ে বিতর্ক করে এবং যখন "প্রভাব" সামঞ্জস্যপূর্ণ হওয়ার সময় অনুভূতি বিবেচনা করে, কিন্তু "কারণ" অস্পষ্ট ছিল। এই তত্ত্বের শিকড় সামবেদে পাঠ্যের ব্রাহ্মণ স্তরগুলিতে পাওয়া যায়।
মধুসূদন
মধুসূদন নামে যে ব্যক্তি, স্থান, অবকাঠামো বোঝানো হতে পারে:
চর ফলকন ইউনিয়ন
চর ফলকন বাংলাদেশের লক্ষ্মীপুর জেলার অন্তর্গত কমলনগর উপজেলার একটি ইউনিয়ন।
কমলনগর উপজেলার সর্ব-দক্ষিণে চর ফলকন ইউনিয়নের অবস্থান। এ ইউনিয়নের উত্তরে সাহেবেরহাট ইউনিয়ন ও পাটারীরহাট ইউনিয়ন, পূর্বে পাটারীরহাট ইউনিয়ন, দক্ষিণে রামগতি উপজেলার আলেকজান্ডার ইউনিয়ন এবং পশ্চিমে মেঘনা নদী ও ভোলা জেলার দৌলতখান উপজেলার মদনপুর ইউনিয়ন অবস্থিত।
চর ফলকন ইউনিয়ন কমলনগর উপজেলার আওতাধীন ৫নং ইউনিয়ন পরিষদ। এ ইউনিয়নের প্রশাসনিক কার্যক্রম কমলনগর থানার আওতাধীন। এটি জাতীয় সংসদের ২৭৭নং নির্বাচনী এলাকা লক্ষ্মীপুর-৪ এর অংশ।
পাটারীরহাট ইউনিয়ন
পাটারীরহাট বাংলাদেশের লক্ষ্মীপুর জেলার অন্তর্গত কমলনগর উপজেলার একটি ইউনিয়ন।
কমলনগর উপজেলার দক্ষিণাংশে পাটারীরহাট ইউনিয়নের অবস্থান। এ ইউনিয়নের পশ্চিমে চর ফলকন ইউনিয়ন ও সাহেবেরহাট ইউনিয়ন, উত্তরে চর মার্টিন ইউনিয়ন, পূর্বে হাজিরহাট ইউনিয়ন এবং দক্ষিণে রামগতি উপজেলার চর বাদাম ইউনিয়ন ও আলেকজান্ডার ইউনিয়ন অবস্থিত।
পাটারীরহাট ইউনিয়ন কমলনগর উপজেলার আওতাধীন ৬নং ইউনিয়ন পরিষদ। এ ইউনিয়নের প্রশাসনিক কার্যক্রম কমলনগর থানার আওতাধীন। এটি জাতীয় সংসদের ২৭৭নং নির্বাচনী এলাকা লক্ষ্মীপুর-৪ এর অংশ।
হাজিরহাট ইউনিয়ন, কমলনগর
হাজিরহাট বাংলাদেশের লক্ষ্মীপুর জেলার অন্তর্গত কমলনগর উপজেলার একটি ইউনিয়ন।
কমলনগর উপজেলার দক্ষিণাংশে হাজিরহাট ইউনিয়নের অবস্থান। এ ইউনিয়নের পশ্চিমে পাটারীরহাট ইউনিয়ন, উত্তরে চর মার্টিন ইউনিয়ন ও তোরাবগঞ্জ ইউনিয়ন, পূর্বে চর কাদিরা ইউনিয়ন এবং দক্ষিণে রামগতি উপজেলার চর বাদাম ইউনিয়ন অবস্থিত।
হাজিরহাট ইউনিয়ন কমলনগর উপজেলার আওতাধীন ৭নং ইউনিয়ন পরিষদ। এ ইউনিয়নের প্রশাসনিক কার্যক্রম কমলনগর থানার আওতাধীন। এটি জাতীয় সংসদের ২৭৭নং নির্বাচনী এলাকা লক্ষ্মীপুর-৪ এর অংশ।
ক্যামেরা ফাঁদ
ক্যামেরা ফাঁদ একটি দূরবর্তী অ্যাক্টিভেটেড ক্যামেরা যা একটি মোশন সেন্সর বা ইনফ্রারেড সেন্সর দিয়ে সজ্জিত থাকে। এছাড়াও অনেক ক্ষেত্রে ট্রিগার হিসাবে হালকা একটি বিম ব্যবহার করা হয়। ক্যামেরা ফাঁদ একটি পদ্ধতি যা গবেষকদের অনুপস্থিতিতে সাধারণত বন্য পশুদের ক্যামেরায় বন্দি করার জন্য ব্যবহৃত হয়ে থাকে। এটি সাধারণত শিকারী এবং বন্যপ্রাণী দেখার পাশাপাশি বন্যপ্রাণীদের উপর গবেষণার জন্য ব্যবহৃত হয়। এছাড়া পরিবেশবিজ্ঞান, বিরল প্রজাতি সনাক্তকরণ, জনসংখ্যার আকার, এবং প্রজাতির সমৃদ্ধির অনুমান করতে ক্যামেরা ফাদ পদ্ধতির ব্যাপক ব্যবহার করা হয়।
ক্যামেরা ফাঁদ, ট্রিল ক্যামেরা নামেও পরিচিত, যা অল্প কিছু মানুষের হস্তক্ষেপের মাধ্যমে বন্যপ্রাণীর জীবন পদ্ধতিকে চিত্রের মাধ্যমে তুলে ধরতে ব্যবহার করা হয়। ১৯৯০ এর দশকের শুরুর দিকে বাণিজ্যিকভাবে (ইনফ্রারেড-ট্রিগার) এই ধরনের ক্যামেরাগুলি চালু হওয়ার পর থেকে এই পদ্ধতির ব্যবহার বেড়েছে। ক্যামেরা সরঞ্জামের গুণমানের অগ্রগতির উপর তুলনা করে পর্যবেক্ষণের এই পদ্ধতিটি গবেষকদের মধ্যে এখন আরও জনপ্রিয় হয়ে উঠেছে।
হাজিরহাট ইউনিয়ন
হাজিরহাট ইউনিয়ন নামে বাংলাদেশের লক্ষ্মীপুর ও ভোলা জেলায় আলাদা দুইটি ইউনিয়ন রয়েছে।
হাজিরহাট ইউনিয়ন দ্বারা বুঝানো যেতে পারে:
চর কাদিরা ইউনিয়ন
চর কাদিরা বাংলাদেশের লক্ষ্মীপুর জেলার অন্তর্গত কমলনগর উপজেলার একটি ইউনিয়ন।
কমলনগর উপজেলার সর্ব-পূর্বে চর কাদিরা ইউনিয়নের অবস্থান। এ ইউনিয়নের পশ্চিমে তোরাবগঞ্জ ইউনিয়ন ও হাজিরহাট ইউনিয়ন, দক্ষিণে রামগতি উপজেলার চর বাদাম ইউনিয়ন ও চর পোড়াগাছা ইউনিয়ন, পূর্বে নোয়াখালী জেলার সুবর্ণচর উপজেলার চর ওয়াপদা ইউনিয়ন এবং উত্তরে নোয়াখালী জেলার নোয়াখালী সদর উপজেলার কালাদরপ ইউনিয়ন ও আণ্ডারচর ইউনিয়ন অবস্থিত।
চর কাদিরা ইউনিয়ন কমলনগর উপজেলার আওতাধীন ৮নং ইউনিয়ন পরিষদ। এ ইউনিয়নের প্রশাসনিক কার্যক্রম কমলনগর থানার আওতাধীন। এটি জাতীয় সংসদের ২৭৭নং নির্বাচনী এলাকা লক্ষ্মীপুর-৪ এর অংশ।
তোরাবগঞ্জ ইউনিয়ন
তোরাবগঞ্জ বাংলাদেশের লক্ষ্মীপুর জেলার অন্তর্গত কমলনগর উপজেলার একটি ইউনিয়ন।
কমলনগর উপজেলার উত্তরাংশে তোরাবগঞ্জ ইউনিয়নের অবস্থান। এ ইউনিয়নের পূর্বে চর কাদিরা ইউনিয়ন, দক্ষিণে হাজিরহাট ইউনিয়ন, পশ্চিমে চর মার্টিন ইউনিয়ন ও চর লরেন্স ইউনিয়ন এবং উত্তরে লক্ষ্মীপুর সদর উপজেলার তেওয়ারীগঞ্জ ইউনিয়ন ও নোয়াখালী জেলার নোয়াখালী সদর উপজেলার আণ্ডারচর ইউনিয়ন অবস্থিত।
তোরাবগঞ্জ ইউনিয়ন কমলনগর উপজেলার আওতাধীন ৯নং ইউনিয়ন পরিষদ। এ ইউনিয়নের প্রশাসনিক কার্যক্রম কমলনগর থানার আওতাধীন। এটি জাতীয় সংসদের ২৭৭নং নির্বাচনী এলাকা লক্ষ্মীপুর-৪ এর অংশ।
রামগতি থানা
রামগতি থানা বাংলাদেশের লক্ষ্মীপুর জেলার অন্তর্গত রামগতি উপজেলার একটি থানা।
রামগতি উপজেলার ১টি পৌরসভা ও ৮টি ইউনিয়নের প্রশাসনিক কার্যক্রম রামগতি থানার আওতাধীন।
সিলেট মেডিকেল বিশ্ববিদ্যালয়
সিলেট মেডিকেল বিশ্ববিদ্যালয় সিলেট বাংলাদেশের ৪র্থ তম সরকারি মেডিকেল বিশ্ববিদ্যালয়। উচ্চশিক্ষা, গবেষণা ও সেবার মান এবং বিদ্যমান সুযোগ-সুবিধা সম্প্রসারণ ও উন্নয়নের লক্ষ্যে সিলেটে মেডিকেল বিশ্ববিদ্যালয় প্রতিষ্ঠিত হয়।
বাণিজ্যিক কারণে দেশে অনেক মেডিকেল কলেজ স্থাপন করা হয়েছে। আদালতের নির্দেশের কারণে অনেক বন্ধ মেডিকেল কলেজ চালু করা হয়েছে। মেডিকেল কলেজগুলোতে চিকিৎসার মান ঠিকমত পালন করা হচ্ছে কিনা তা কঠোরভাবে মনিটরিং করার জন্য প্রধানমন্ত্রী নির্দেশ অনুসারে প্রতিটি বিভাগে একটি করে মেডিকেল বিশ্ববিদ্যালয় স্থাপনের সিদ্ধান্ত নেয়া হয়। সেই নির্দেশ অনুযায়ী ইতোমধ্যে চট্টগ্রাম ও রাজশাহী মেডিকেল বিশ্ববিদ্যালয় স্থাপন করা হয়েছে। সিলেট মেডিকেল বিশ্ববিদ্যালয় সেই নির্দেশ এর ৪র্থ মেডিকেল বিশ্ববিদ্যালয়।
বাংলাদেশের চিকিৎসা ক্ষেত্রে উচ্চশিক্ষা, গবেষণা ও সেবার মান এবং বিদ্যমান সুযোগ-সুবিধা সম্প্রসারণ ও উন্নয়নের লক্ষ্যে সিলেটে মেডিকেল বিশ্ববিদ্যালয় স্থাপনের জন্য প্রধানমন্ত্রী শেখ হাসিনা প্রতিশ্রুতি প্রদান করেছেন। দেশে চিকিৎসা শাস্ত্রের মানোন্নয়নে উচ্চ শিক্ষা, গবেষণা, আধুনিক জ্ঞান চর্চার ক্ষেত্র সম্প্রসারণের লক্ষ্যে সময়ের প্রয়োজনে সিলেট মেডিকেল বিশ্ববিদ্যালয় স্থাপন করা হয়। 
বিশ্ববিদ্যালয়টিতে নার্সিং বিষয়ে স্নাতক ও স্নাতকোত্তর অধ্যয়নের ব্যবস্থা রাখার হবে।
স্কট হল
স্কট অলিভার হল (জন্ম ২০ অক্টোবর ১৯৫৮) অবসরে থাকা আমেরিকান পেশাদার কুস্তিগীর। তিনি ওয়ার্ল্ড রেসলিং ফেডারেশন (ডাব্লিউডাব্লিউএফ, বর্তমানে ডাব্লিউডাব্লিউই) এ রেজর রেমন নামে এবং ওয়ার্ল্ড চ্যাম্পিয়নশীপ রেসলিং (ডাব্লিউসিডাব্লিউ) তে নিজের আসল নামে রেসলিং করেন।
পেশাদারি কুস্তি জীবনে তিনি চারবার ডাব্লিউডাব্লিউএফ ইন্টারকন্টিনেন্টাল চ্যাম্পিয়নশীপ (রেকর্ড ১৯৯৫-১৯৯৯) দুইবার ডাব্লিউসিডাব্লিউ ইউনাইটেড স্টেটস হেবিওয়েট চ্যাম্পিয়নশীপ একবার ডাব্লিউসিডাব্লিউ ওয়ার্ল্ড টেলিভিশন চ্যাম্পিয়নশীপ এবং নয়বার ওয়ার্ল্ড ট্যাগ টিম চ্যাম্পিয়নশীপ (ডাব্লিউসিডাব্লিউ তে ৭ বার, টিএনএ তে ১ এবং এডাব্লিউএ তে ১ বার) জিতেছেন। এছাড়াও তিনি দুইবারের ওয়ার্ল্ড চ্যাম্পিয়ন। ১ বার ডাব্লিউডাব্লিউসি ইউনিভার্সাল হেবিওয়েট চ্যাম্পিয়নশীপ এবং ১ বার ইউএসডাব্লিউএ ইউনিফাইড হেবিওয়েট চ্যাম্পিয়নশীপ জিতেছেন। এছাড়াও তিনি স্টেবল নিউ ওয়ার্ল্ড অর্ডার (এনডাব্লিউও) এর মূল তিনজন সদস্যদের একজন। তাকে এপ্রিল ৫, ২০১৪ সালে ডাব্লিউডাব্লিউই হল অফ ফেম এ অন্তর্ভুক্ত করা হয়।
লার্জ ফন
লার্জ ফন (বৈজ্ঞানিক নাম: "Faunis eumeus (Drury)") দক্ষিণ ও দক্ষিণ-পূর্ব এশিয়ায় প্রাপ্ত নিমফ্যালিডি (Nymphlidae) গোত্র এবং মরফিনে (Morphinae) উপ-গোত্রের অন্তর্ভুক্ত প্রজাপতি প্রজাতি। Assama উপ-প্রজাতিটি বর্তমানে একটি সম্পূর্ণ ভিন্ন প্রজাতি ("Faunis assama" (Westwood, 1858) হিসাবে গণ্য হয়। 
লার্জ ফন এর প্রসারিত অবস্থায় ডানার আকার ৮৫-৯৫ মিলিমিটার দৈর্ঘ্যের হয়।
ভারতে প্রাপ্ত লার্জ ফন এর উপপ্রজাতি হল-
ভারতে সিকিম থেকে অরুণাচল প্রদেশসহ উত্তর পূর্ব ভারত, ভুটান, মায়ানমার এর বিভিন্ন অঞ্চলে এদের দেখা যায়।
প্রজাপতির দেহাংশের পরিচয় বিষদ জানার জন্য প্রজাপতির দেহ এবং ডানার অংশের নির্দেশিকা দেখুন:-
ডানার উপরিতল : স্ত্রী-পুরুষ উভয় নমুনারই ডানার উপরিতলের রঙ মেরুন ও বাদামি মেশানো। সামনের ডানার উপরিভাগে কোস্টা থেকে টার্মেন পর্যন্ত তেরছা ভাবে বিস্তৃত খুব চওড়া, ঈষদ ফ্যাকাশে উজ্জ্বল কমলা হলুদ বন্ধনী বর্তমান। উক্ত বন্ধনীটি স্ত্রী নমুনায় পুরুষ অপেক্ষা অধিকতর চওড়া। সামনের ডানাটি আকারে গোলাকৃতি ও দাগ-ছোপ হীন। নিচের ডানার উপরিতল কালচে বাদামি ও বাদামিতে মেশানো এবং দাগ-ছোপ হীন।
ডানার নিম্নতল: ডানার নিম্নতলের রঙ মেরুন ও বাদামীতে মেশানো। সামনের ডানার উপরিভাগ চওড়াভাবে ঈষদ ফ্যাকাশে। উভয় ডানাতেই সাব-বেসাল, ডিসকাল ও পোস্ট-ডিসকাল অংশে কালচে ,আঁকাবাঁকা ও নিরবছিন্ন কয়েকটি রেখা আড়াআড়ি ভাবে বিন্যস্ত অবস্থায় দেখা যায় যেগুলি কোস্টাল প্রান্তরেখার সামান্য নিচ থেকে শুরু হয়ে ডরসামের খানিক উপর পর্যন্ত বিস্তৃত। উক্ত ডিসকাল ও পোস্ট-ডিসকাল রেখা দুটির মধ্যবর্তী অংশে উভয় ডানাতেই একসারি সুস্পষ্ট, গোলাকৃতি সাদা বা হলদেটে সাদা ছোপ বিদ্যমান। সামনের ডানায় উক্ত ছোপের সারিতে ৫ থেকে ৬ টি ছোপ এবং পিছনের ডানায় ৬ থেকে ৭ টি ছোপ বর্তমান। সামনের ডানার সাদা ছোপের সারিটি পুরুষ নমুনায় সরলরৈখিক ও স্ত্রী নমুনায় ভিতরের দিকে সামান্য বাঁকানো। পিছনের ডানার ছোপ-সারিটি উভয় লিঙ্গেই ভিতরের দিকে বাঁকানো।
শুঙ্গ, মাথা, বক্ষদেশ (thorax) ও উদর বাদামি বর্নের। কমন ফন প্রজাতি লার্জ ফনেরই অনুরূপ, কেবল ডিসকাল ছোপগুলি লার্জ ফনের ক্ষেত্রে বৃহত্তর এবং সাব-বেসাল, ডিসকাল ও পোস্ট-ডিসকাল কালচে রেখাগুলি অধিকতর স্পষ্ট।
লার্জ ফন প্রজাতি সাধারণত ভোরবেলা ও গোধূলি বেলায় সক্রিয় হয় (Crepuscular) এবং এই সময়েই এদের অধিক দেখা মেলে । স্ত্রী ও পুরুষ উভয়েরই অতিপক্ক বা পচা ফল বিশেষ প্রিয়। এইজতিও ফল ও গাছের রস পান করতে এদের প্রায়শই দেখা যায়। এরা মাটি বা ভূমির কাছ দিয়ে উড়ে। লার্জ ফন প্রজাপতিদের প্রায় সর্বদাই ডানা বন্ধ অবস্থায় বসে থাকতে লক্ষ্য করা যায়। সূর্যের আলো ও ফাঁকা জায়গা এরা এড়িয়ে চলে। নিচু উচ্চতাযুক্ত ঘন বনভূমি ও ঝোপঝাড় এর মধ্যে থাকতেই এরা পছন্দ করে।
ইফ্লিক্স
ইফ্লিক্স হলো ভিডিও অন ডিমান্ড সাবস্ক্রিপশন ভিত্তিক ইমার্জিং মার্কেট। এটির প্রধান সদরদপ্তর মালয়েশিয়ার কুয়ালালামপুরে অবস্থিত। এই সাইটটিতে ডিজিটাল হোস্টিং ও বিতরণ প্ল্যাটফর্ম হিসেবে পশ্চিমা, এশিয়ান ও মধ্য প্রাচ্যের বিভিন্ন টেলিভিশন শো ও সিনেমা দেখানো হয়ে থাকে।
বর্তমানে বিশ্বের ২৮টি দেশে ইফ্লিক্সের সেবা পাওয়া যাচ্ছে। যার মধ্যে রয়েছে : মালয়েশিয়া, থাইল্যান্ড, ফিলিপাইন, থাইল্যান্ড, পাকিস্তান, বাংলাদেশ, নেপাল, শ্রীলঙ্কা, মিশর, সৌদি আরব।
২০১৭ সালের ডিসেম্বরের হিসাব অনুযায়ী, ইফ্লিক্সে ৬.৫ মিলিয়নেরও বেশি গ্রাহক তাদের সেবা গ্রহণ করছে।
২০১৪ সালে ক্যাচা গ্রপের সিইও প্যাট্রিক গ্রোভ, মার্ক ব্রিট এবং ইভ্যুলুশন মিডিয়া কর্তৃক ইফ্লিক্স প্রতিষ্ঠিত হয়।
শহীদ রাজু ভাস্কর্য (চাঁদপুর)
রাজু ভাস্কর্য হল চাঁদপুর জেলার অন্তর্গত চাঁদপুর সদর উপজেলার এবং চাঁদপুর সরকারি কলেজ ও বিশ্ববিদ্যালয়ের প্রাক্তন শিক্ষার্থী শহীদ জিয়াউর রহমান রাজু পাটওয়ারীর স্মৃতিচিহ্ন হিসেবে তৈরি করা একটি স্মৃতিসৌধ বা ভাস্কর্য।
১৯৯০ সালে স্বৈরাচার সরকার বিরোধী আন্দোলন শুরু হয়। ঐ আন্দোলনের সময় চাঁদপুর জেলার চাঁদপুর সরকারি কলেজের ছাত্র জিয়াউর রহমান রাজু আন্দোলন করতে গিয়ে মিছিলে পুলিশের গুলিতে নিহত হোন। যার ফলে ওনার স্মরণে এবং স্মৃতিচিহ্নস্বরূপ এই ভাস্কর্যটি তৈরি করা হয়। যা চাঁদপুর জেলা শহরের চিত্রলেখা মোড়ের রাজু চত্বরে ২০১৮ সালের ডিসেম্বরের ৩ তারিখে উন্মোচন করা হয়। 
এই স্মৃতিসৌধ বা ভাস্কর্যটির নকশা করেন চাঁদপুর পৌরসভার পরিকল্পনাবিদ সাজ্জাদ ইসলাম। ভাস্কর্যটির ব্যাস হচ্ছে ৪ ফিট আর উচ্চতা হচ্ছে ১২ ফিট।
জীবনযাত্রার মান
জীবনযাত্রার মান বলতে বুঝাই কোন এলাকার সাধারণত দেশের সম্পদের পরিমান,মানুষের আয়, চাহিদা, আর্থ-সামাজিক অবস্থা । জীবনযাত্রার মানে অনেকগুলো উপাদান রয়েছে যেমন-চাকরি বাজার,কর্মক্ষমতা, শ্রেণী -বৈষম্য,মুদ্রাস্ফীতি, এক বছরে ছুটির পরিমান, ক্রয়ক্ষমতা, সেবার ব্যয়,শিক্ষার সহজলভ্যতা, রাজনৈতিক স্থিতীশিলতা,ধর্মীয় স্বাধীনতা,জলবায়ু,প্রকৃতিক অবস্তুা,জাতীয় অর্থনীতিক প্রবৃদ্ধি  ইত্যাদি ।
জীবনযাত্রার মান সাধারনত হিসেব করা হয় মাথাপিছু আয় এবং দারিদ্রতার হার দিয়ে। অন্য কিছু উপাদান যেমন- শিক্ষার অবস্থা,আয়-বৃদ্ধি ইত্যাদি ও যোগ করা হয়। জীবনযাত্রার মান শব্দটি মূলত গুনগত জীবনের বিপরীত হিসেবে ধরা হয় যেখানে শুধু উপদানগত মান থাকবে না।1.https://en.m.wikipedia.org/wiki/Standard_of_living
ভিক্টর ম্যাকলাগ্লেন
ভিক্টর অ্যান্ড্রু ডা বিয়ের এভারলেই ম্যাকলাগ্লেন (১০ ডিসেম্বর ১৮৮৬ - ৭ নভেম্বর ১৯৫৯) ছিলেন একজন ব্রিটিশ-মার্কিন চলচ্চিত্র অভিনেতা। তিনি মূলত চরিত্রাভিনেতা হিসেবে পরিচিতি অর্জন করেন, বিশেষ করে পশ্চিমা ধাঁচের, এবং জন ফোর্ড ও জন ওয়েনের সাতটি চলচ্চিত্রে অভিনয় করেন। ম্যাকলাগ্লেন "দি ইনফর্মার" (১৯৩৫) চলচ্চিত্রে তার কাজের জন্য শ্রেষ্ঠ অভিনেতা বিভাগে একাডেমি পুরস্কার অর্জন করেন।
তিনি অভিনয়শিল্পী ক্লিফোর্ড, সিরিল, কেনেথ, আর্থার ও লিওপল্ডের ভাই এবং পরিচালক অ্যান্ড্রু ভি ম্যাকলাগ্লেনের পিতা।
ম্যাকলাগ্লেন ১৮৮৬ সালের ১০ই ডিসেম্বর জন্মগ্রহণ করেন। তিনি দাবী করেন কেন্টের টানব্রিজ ওয়েলসে তার জন্ম হয়েছিল, কিন্তু তার জন্ম সনদের নথিতে তার জন্মস্থান লন্ডনের ইস্ট এন্ডের স্টেপনি লিপিবদ্ধ রয়েছে। তার পিতা অ্যান্ড্রু চার্লস আলবার্ট ম্যাকলাগ্লেন ইংল্যান্ডের ফ্রি প্রটেস্ট্যান্ট এপিসকোপাল চার্চের বিশপ ছিলেন। ম্যাকলাগ্লেন পরিবার দক্ষিণ আফ্রিকান বংশোদ্ভূত, নামটি বিকৃত হয়ে ওলন্দাজ ভাষায় ম্যাকলাচলান নামে গৃহীত হয়েছে। আলবার্ট ম্যাকলাগ্লেন ১৮৫১ সালের ৪ঠা এপ্রিল কেপ টাউনে জন্মগ্রহণ করেছিলেন। তার জন্মনাম ছিল আন্দ্রিয়েস ক্যারেল আলবার্টাস ম্যাকলাগ্লেন।
ভিক্টরের আট ভাই ও এক বোন ছিল। তার চার ভাই আর্থার (১৮৮৮-১৯৭২), ক্লিফোর্ড (১৮৯২-১৯৭৮), সিরিল (১৮৯৯-১৯৮৭), ও কেনেথ (আনু. ১৯০১-১৯৭৯) অভিনেতা ছিলেন; এবং আরেক ভাই লিওপল্ড (১৮৮৪-১৯৫১) একটি চলচ্চিত্রে অভিনয় করেছিলেন এবং প্রথম বিশ্বযুদ্ধের পূর্বে শোম্যান ও স্ব-ঘোষিত বিশ্ব জুজুৎসু চ্যাম্পিয়ন হিসেবে কুখ্যাতি অর্জন করেছিলেন, এবং এই জুজুৎসু বিষয়ের উপর একটি বই রচনা করেছিলেন। তার অন্য ভাইয়েরা হলেন ফ্রেডরিক (জ. আনু. ১৮৮২); সিডনি (জ. আনু. ১৮৮৪) ও লুইস (জ. আনু. ১৮৮৯) এবং বোন লিলি (জ. আনু. ১৮৯৩)।
শফিউল আলম প্রধান
শফিউল আলম প্রধান হলেন একজন বাংলাদেশী বাংলাদেশী রাজনীতিবিদ। তিনি বাংলাদেশ ছাত্রলীগের সাবেক সাধারণ সম্পাদক। তিনি জাতীয় গণতান্ত্রিক পার্টির চেয়ারম্যান ও ২০ দলীয় জোটের অন্যতম নেতা ছিলেন।
শফিউল আলম প্রধান ১৯৫০ সালে পঞ্চগড়ের দেবীগঞ্জ উপজেলার টকরাভাষা গ্রামে জন্ম গ্রহণ করেন। তার পিতা মৌলভী গমির উদ্দিন প্রধান পূর্ব পাকিস্তান প্রাদেশিক পরিশদের স্পিকার ছিলেন। তিনি বোরহান উদ্দিন কলেজ থেকে ইন্টারমিডিয়েট এবং ঢাকা বিশ্ববিদ্যালয় সমাজ বিজ্ঞান বিভাগে পড়াশুনা করেছেন কিন্তু সম্পন্ন করতে পারেন নি।
শফিউল আলম প্রধান ১৯৭১ সালের ২৩ শে মার্চ দিনাজপুরে প্রথম স্বাধীনতার পতাকা উত্তোলন করেন। ১৯৭৩ থেকে ৭৪ পর্যন্ত বাংলাদেশ ছাত্রলীগের সাধারণ সম্পাদক ছিলেন। ১৯৭৪ সালের ৩০ মার্চ তিনি নিজ দলীয় ৬৪ জন দুর্নীতিবাজ মন্ত্রীর তালিকা তৈরী করেন। ১৯৭৪ সালের ৪ এপ্রিল ছাত্রলীগের অভ্যন্তরীণ কোন্দলে ঢাকা বিশ্ববিদ্যালয়ের মহসিন হলের সাত হত্যা মামলায় তাকে প্রধান আসামী করা হয়। যদিও তার সর্মথকেরা এটিকে তৎকালীন সরকারের ষড়যন্ত্র বলে দাবি করে। বিচারে তার মৃত্যুদণ্ড হয়। ১৯৭৫ সালে রাজনৈতিক পট পরিবর্তনের পর জিয়াউর রহমান ক্ষমতায় এলে ১৯৭৮ সালে তিনি মুক্তি পান। ১৯৮০ সালের ৬ এপ্রিল জাতীয় গণতান্ত্রিক পার্টি-জাগপা গঠন করেন। ২০০৮ সাধারণ নির্বাচনে প্রধান চারদলীয় জোটের প্রার্থী হয়ে দিনাজপুর সদর আসনে প্রতিদ্বন্দ্বিতা করেছিলেন।
শফিউল আলম প্রধান ২০১৭ সালের ২১শে মে ঢাকার আসাদ গেটের বাসভবনে ইন্তেকাল করেন। তিনি দীর্ঘদিন ধরে ক্যান্সার, হৃদরোগ সহ নানা রোগে ভুগতেছিলেন এবং কয়েকবার হৃদরোগে আক্রান্ত হন। তাকে বনানী কবরস্থানে দাফন করা হয়।
প্রধানের স্ত্রীর নাম রেহানা প্রধান, যিনি পেশায় একজন অধ্যাপিকা এবং জাতীয় গণতান্ত্রিক পার্টির সহ-সভাপতি। তাদের এক মেয়ে (ব্যারিস্টার তাহমিয়া প্রধান) এক ছেলে (ইঞ্জিনিয়ার রাশেদ প্রধানক) রয়েছে।
জাতীয় সড়ক ১৯ (ভারত)
জাতীয় সড়ক ১৯ (এনএইচ ১৯) ভারতের একটি জাতীয় মহাসড়ক। প্রায়শই এই মহাসড়ক কলকাতা-দিল্লি রোড নামে পরিচিত, এটি ভারতের সবচেয়ে ব্যস্ততম জাতীয় মহাসড়কগুলির মধ্যে একটি।
এটি ২০১০ সালে ভারতের জাতীয় মহাসড়ক কর্তৃপক্ষ জাতীয় মহাসড়কগুলিকে পুনর্নির্মাণের পূর্বে "এনএইচ ২" নামে পরিচিত ছিল।
মহাসড়কটির দৈর্ঘ্য ১,৪৩৫ কিলোমিটার (৮৯২ মাইল) এবং দিল্লি, উত্তর প্রদেশ, বিহার, ঝাড়খন্ড এবং পশ্চিমবঙ্গের মধ্য দিয়ে বিস্তৃত। এটি ভারতে এনএইচ ১ এবং এনএইচ ৯১ সহ ঐতিহাসিক গ্র্যান্ড ট্রাঙ্ক রোডের একটি বড় অংশ গঠন করে।
প্রতিটি রাজ্যে মহাসড়কের দৈর্ঘ্য:জাতীয় মহাসড়ক ১৯ আগ্রাকে কলকাতার সঙ্গে সংযুক্ত করেছে এবং মহাসড়কটি ভারতের চারটি রাজ্য উত্তরপ্রদেশ, বিহার, ঝাড়খন্ড ও পশ্চিমবঙ্গকে সংযুক্ত করে।
মহাসড়কটি আগ্রার কাছে জাতীয় সড়ক ৪৪-এর সঙ্গে যুক্ত হয়। জাতীয় সড়ক ১৯ উত্তর প্রদেশের কানপুর, এলাহাবাদ ও বারাণসী, বিহারের মহানিয়া, ওরঙ্গাবাদ, দোভা, ঝাড়খন্ডের বারী, বাগোদর, গোবিন্দপুর এবং পশ্চিমবঙ্গের আসানসোল দুর্গাপুর ও কলকাতা সাথে সংযোগ স্থাপন করে এবং জাতীয় সড়ক ১৬-এর সঙ্গে যুক্ত হয় পশ্চিমবঙ্গ রাজ্যের কলকাতার কাছাকাছি ডানকুনিতে।
খড়গপুর বিধানসভা কেন্দ্র
খড়গপুর (বিধানসভা কেন্দ্র) (পূর্বে খড়গপুর গ্রামীণ/খড়গপুর স্থানীয় নামে পরিচিত ছিল) ভারতীয় রাজ্য পশ্চিমবঙ্গের পশ্চিম মেদিনীপুর জেলার একটি বিধানসভা কেন্দ্র।
ভারতের সীমানা পুনর্নির্ধারণ কমিশনের নির্দেশিকা অনুসারে, ২২৮ নং খড়গপুর বিধানসভা কেন্দ্রটি খড়গপুর-১ সমষ্টি উন্নয়ন ব্লক এবং বানপুরা, পাঁচখুরি-১, পাঁচখুরি-২, পাঠড়া ও শিরোমোনি গ্রাম পঞ্চায়েত গুলি মেদিনীপুর সদর সমষ্টি উন্নয়ন ব্লক এর অন্তর্গত।
খড়গপুর বিধানসভা কেন্দ্রটি ৩৪ নং মেদিনীপুর লোকসভা কেন্দ্রের অন্তর্গত।
সিপিআই (এম) এর শেখ নজরুল হক খড়গপুর গ্রামীন বিধানসভা কেন্দ্র থেকে পাঁচ বার (১৯৮৭ থেকে ২০০৬) সাল পর্যন্ত জয়ী হন। ২০০৬ এবং ২০০১ সালে তৃণমূল কংগ্রেসের অজিত মাইতিকে পরাজিত করেন, ১৯৯৬ সালে কংগ্রেসের রঞ্জিত বসুকে, ১৯৯১ সালে কংগ্রেসের নির্মল ঘোষকে এবং ১৯৮৭ সালে কংগ্রেসের রঞ্জিত বসুকে পরাজিত করেন। অধিকাংশ বছরে প্রতিযোগিতাগুলিতে প্রার্থীদের বিভিন্ন ধরনের কোণঠাসা করে ছিল কিন্তু শুধুমাত্র বিজয়ী ও রানার্সকে উল্লেখ করা হচ্ছে। সিপিআই (এম) এর শেখ সিরাজ আলী ১৯৮২ সালে নির্দলের দেবেন দাসকে এবং ১৯৭৭ সালে সিপিআইয়ের দেবেন দাসকে পরাজিত করেন।
১৯৫৭ থেকে ১৯৭২ সাল পর্যন্ত খড়গপুর গ্রামীণ নামে পরিচিত ছিল। ১৯৭২ এবং ১৯৭১ সালে কংগ্রেসের অজিত কুমার বসু জয়ী হন। সিপিআইয়ের দেবেন দাস ১৯৬৯ এবং ১৯৬৭ সালে জয়ী হন। ১৯৬২ সালে কংগ্রেসের মৃত্যুঞ্জয় জানা জয়ী হন। খড়গপুর গ্রামীণ ১৯৫৭ সালে যৌথ আসন ছিল। কংগ্রেসের কৃষ্ণ প্রসাদ মণ্ডল এবং মৃত্যুঞ্জয় জানা উভয়ই জয়ী হন। স্বাধীন ভারতের প্রথম নির্বাচনে ১৯৫১ সালে, খড়গপুর একক আসন ছিল, কংগ্রেসের মহম্মদ মমতাজ মৌলানা জয়ী হন।
ড্যানি সিডাক
ড্যানি সিডাক একজন বাংলাদেশী চলচ্চিত্র অভিনেতা এবং পরিচালক। তিনি "এডাপটেশন অফ টি সুপারম্যান" চলচ্চিত্রে সুপারম্যান চরিত্রে অভিনয় করেন।
সিডাক ১৯৮৪ সালে সহিদুল ইসলাম খোকন পরিচালিত লড়াকু চলচ্চিত্রে প্রথম অভিনয় করেন। তিনি বাংলাদেশ আওয়ামী লীগের সাংস্কৃতিক সংগঠন, বঙ্গবন্ধুর সাংস্কৃতিক জোটের সহ-সভাপতি। তিনি ২০১৪ সালে আরেফিন শুভ এবং মাহিয়া মাহীর সাথে অগ্নি চলচ্চিত্রে অভিনয় করেন। ২০১৬ সালে ইয়ামিন হক ববির "ওয়ান ওয়ে" চলচ্চিত্রেও অভিনয় করেছিলেন।